qundao/data-zh-poetry huggingface dataset:
漢宮春
作者：徐鹿卿
朝代：宋

吏隱南昌，問盤根幾世，長子孫枝。仙風道骨如此，信不吾欺。素姿傾國，□難昏、坐覺愆期。算好與、水仙作配，又還恨不同時。歲晚尋盟有幾，早蘭辭湘浦，竹謝東籬。自向月中弄影，雪裡評詩。角聲吹動，這一天、清興關誰。剛喚起、赤松孤竹，此心惟許君知。
漢宮春
作者：徐鹿卿
朝代：宋

庾嶺梅花，到江空歲晚，始放南枝。豈徒冰雪蹊徑，不受侵欺。孤高自負，盡炎涼、變態無期。便瘴雨、蠻煙如許，淡妝也不隨時。未肯移根上苑，且竹邊院落，月下園籬。除卻西湖句子，此後無詩。向□紅紫，要十分、嫵媚因誰。算只有、天憐清苦，紛紛蜂蝶爭知。
偈
作者：念禅师
朝代：宋

往复无际，动静一源。含有德以还空，越无私而迥出。昔日日，今日日，照无两明。昔日风，今日风，鼓无两动。昔日雨，今日雨，泽无两润。
偈
作者：念禅师
朝代：宋

往復无际，动静一源。
含有德以还空，越无私而迥出。
昔日日，今日日，照无两明。
昔日风，今日风，鼓无两动。
昔日雨，今日雨，泽无两润。
偈
作者：念禪師
朝代：宋

往復無際，動靜一源。
含有德以還空，越無私而迥出。
昔日日，今日日，照無兩明。
昔日風，今日風，鼓無兩動。
昔日雨，今日雨，澤無兩潤。
點絳唇
作者：應次蘧
朝代：宋

雪意嬌春，臘前妝點春風面。粉痕冰片。一笑重相見。倚竹偎松，誰道羅浮遠。寒更轉。楚騷為伴。韻繞香篝暖。
燭影搖紅
作者：懶堂女子
朝代：宋

綠淨湖光，淺寒先到芙蓉島。謝池幽夢屬才郎，幾度生春草。塵世多情易老。更那堪、秋風嫋嫋。曉來羞對，香芷汀洲，枯荷池沼。恨鎖橫波，遠山淺黛無人掃。湘江人去嘆無依，此意從誰表。喜趁良宵月皎。況難逢、人間兩好。莫辭沉醉，醉入屏山，只愁天曉。
题姚雪蓬使君所藏苏野塘画
作者：戴复古
朝代：宋

高者为山，坳者为壑。为烟为云，渺渺漠漠。水鸟树林，人家聚落。骑者何之，舟者未泊。三尺纸上，万象交错。天机自然，神惊鬼愕。呜呼，此吾故人野塘苏元龙之墨迹，中有石屏老泪痕，又与野塘添一笔。
滿江紅
作者：戴山隱
朝代：宋

醉倚江樓，長空外、行雲遙駐。甚淒涼孤吹，含商引羽。薄夜冷侵沙浦雁，老龍吟徹寒潭雨。驀涼飈、一陣卷潮來，驚飛去。重欲聽，知何處。誰為我，胡床據。謾尋尋覓覓，凝情如許。舊日山陽空有恨，杏花明月今誰賦。恐憑闌、人有愛梅心，空愁佇。
木蘭花慢
作者：戴復古
朝代：宋

鶯啼啼不盡，任燕語、語難通。這一點閒愁，十年不斷，惱亂春風。重來故人不見，但依然、楊柳小樓東。記得同題粉壁，而今壁破無蹤。蘭皋新漲綠溶溶。流恨落花紅。念著破春衫，當時送別，燈下裁縫。相思謾然自苦，算雲煙、過眼總成空。落日楚天無際，憑欄目送飛鴻。
沁園春
作者：戴復古
朝代：宋

訪衡山之頂，雪鴻渺渺，湘江之上，梅竹娟娟。寄語波臣，傳言鷗鷺，穩護渠儂書畫船。
沁園春
作者：戴復古
朝代：宋

一曲狂歌，有百餘言，說盡一生。費十年燈火，讀書讀史，四方奔走，求利求名。蹭蹬歸來，閉門獨坐，贏得窮吟詩句清。夫詩者，皆吾儂平日，愁嘆之聲。空餘豪氣崢嶸。安得良田二頃耕。向臨邛滌器，可憐司馬，成都賣卜，誰識君平。分則宜然，吾何敢怨，螻蟻逍遙戴粒行。開懷抱，有青梅薦酒，綠樹啼鶯。
沁園春
作者：戴復古
朝代：宋

請賦林堂，林堂未成，吾何賦哉。想胸中丘壑，山中風月，亭臺幾所，花木千栽。應接光陰，品題勝概，須待堂成我再來。聽分付，是經行去處，莫放蒼苔。吾曹不墮塵埃。要胸次長隨笑口開。任江湖浪跡，鷗盟雁序，功名到手，鳳閣鸞臺。它日相尋，有逾此約，酌水浮君三百杯。聞斯語，有冠山突兀，袍嶺崔嵬。
清平樂
作者：戴復古
朝代：宋

醉狂痴作。誤信青樓約。酒醒梅花吹畫角。翻得一場寂寞。相如謾賦凌雲。琴臺不遇文君。江上琵琶舊曲，只堪分付商人。
清平樂
作者：戴復古
朝代：宋

今朝欲去。忽有留人處。說與江頭楊柳樹。系我扁舟且住。十分酒興詩腸。難禁冷落秋光。借取春風一笑，狂夫到老猶狂。
滿江紅
作者：戴復古
朝代：宋

赤壁磯頭，一番過、一番懷古。想當時、周郎年少，氣吞區宇。萬騎臨江貔虎噪，千艘列炬魚龍怒。卷長波、一鼓困曹瞞，今如許。江上渡，江邊路。形勝地，興亡處。覽遺蹤，勝讀史書言語。幾度東風吹世換，千年往事隨潮去。問道傍、楊柳為誰春，搖金縷。
漁父·漁歌子
作者：戴復古
朝代：宋

漁父醒，荻花洲。三千六百釣魚鉤。從頭下復休。
漁父·漁歌子
作者：戴復古
朝代：宋

漁父飲，不須錢。柳枝斜貫錦鱗鮮。換酒卻歸船。
漁父·漁歌子
作者：戴復古
朝代：宋

漁父醉，釣竿閒。柳下呼兒牢系船。高眠風月天。
漁父·漁歌子
作者：戴復古
朝代：宋

漁父笑，笑何人。古來豪傑盡成塵。江山秋復春。
漁父詞四首·其一
作者：戴復古
朝代：宋

漁父飲，不須錢。
柳枝斜貫錦鱗鮮，換酒却歸船。
漁父詞四首·其二
作者：戴復古
朝代：宋

漁父醉，釣竿閑。
柳下呼兒牢繫船，高眠風月天。
白苧歌
作者：戴復古
朝代：宋

雪爲緯，玉爲經。
一織三滌手，織成一片冰。
清如夷齊，可以爲衣。
陟彼西山，于以采薇。
臨江仙
作者：戴復古
朝代：宋

誤入風塵門戶，驅來花月樓臺。樽前幾度得徘徊。可憐容易別，不見牡丹開。莫恨銀瓶酒盡，但將妾淚添杯。江頭恰限北風回。再三相祝去，千萬寄書來。
錦帳春
作者：戴復古
朝代：宋

處處逢花，家家插柳。政寒食、清明時候。奉板輿行樂，使星隨後。人間稀有。出郭尋仙，繡衣春晝。馬上列、兩行紅袖。對韶華一笑，勸國夫人酒。百千長壽。
題姚雪蓬使君所藏蘇野塘畫
作者：戴復古
朝代：宋

高者爲山，坳者爲壑。
爲烟爲雲，渺渺漠漠。
水鳥樹林，人家聚落。
騎者何之，舟者未泊。
三尺紙上，萬象交錯。
天機自然，神驚鬼愕。
嗚呼，此吾故人野塘蘇元龍之墨迹。
中有石屏老淚痕，又與野塘添一筆。
鵲橋仙
作者：戴復古
朝代：宋

新荷池沼，綠槐庭院。簷外雨聲初斷。喧喧兩部亂蛙鳴，怎得似、啼鶯睍睆。風光流轉。客遊汗漫。莫問鬢絲長短。即時杯酒醉時歌，算省得、閒愁一半。
鵲橋仙
作者：戴復古
朝代：宋

西山岩壑，東湖亭館，盡是經行舊路。別時方見有荷花，還又見、梅花歲暮。宋家兄弟，黃家兄弟，一一煩君傳語。相忘不寄一行書，元自有、不相忘處。
又坐隠辞
作者：戴表元
朝代：宋

快马疾驰，不如徒步。
多金善贾，不如躬耕。
日食八珍，不如强饭。
封侯万里，不如还乡。
我观古来丈夫子，何用桑弧蓬矢射四方。
苏秦生为六印役，主父死愿五鼎烹。
不如诸葛草间谈管乐，陶潜醉裏傲羲皇。
南面之尊何如于据梧之贱，环辙之智无预于荷莜之狂。
高冈峻谷久亦变，青天白日昼夜行茫茫。
胡为忧愁浪自苦，百年齿髮谁得长坚强。
不如掩关扫迹成坐隠，清斋永日一炉香。
又坐隠辭
作者：戴表元
朝代：宋

快馬疾馳，不如徒步。
多金善賈，不如躬耕。
日食八珍，不如强飯。
封侯萬里，不如還鄉。
我觀古來丈夫子，何用桑弧蓬矢射四方。
蘇秦生爲六印役，主父死願五鼎烹。
不如諸葛草間談管樂，陶潜醉裏傲羲皇。
南面之尊何如於據梧之賤，環轍之智無預於荷蓧之狂。
高岡峻谷久亦變，青天白日晝夜行茫茫。
胡爲憂愁浪自苦，百年齒髮誰得長堅强。
不如掩關掃跡成坐隠，清齋永日一爐香。
憶秦娥
作者：房舜卿
朝代：宋

與君別。相思一夜梅花發。梅花發。淒涼南浦，斷橋斜月。盈盈微步凌波襪。東風笑倚天涯闊。天涯闊。一聲羌管，暮雲愁絕。
存目·其一
作者：扈蒙
朝代：宋

诗题：原无题句：微臣自愧头如雪，也向钧天侍玉皇。
存目·其一
作者：扈蒙
朝代：宋

詩題：原無題句：微臣自愧頭如雪，也向鈞天侍玉皇。
赠缙云陈志仲主簿楚语一篇
作者：敖陶孙
朝代：宋

若有人兮江之皋，搴珠树兮纫落毛。既轻举以远睐，众流靡靡兮汩独与吾相遭。余惧夫人之仙幻兮，指逵术以要之。忽改容而善步兮，纷还折之得宜。斥姬满之荒淫兮，服尧禹之所趋。载神鼎以自随兮，出夔魍以惊愚。予虑夫参重以贾踣兮，曰此耿耿之故也。闵一世之滔滔兮，谓彼不吾即而吾亦为此惧也。岁贸贸其婉晚兮，天浩浩其雨霜。反而顾余兮，被发内狂。前九疑之丧道兮，后渭浐之无梁。微夫子之亢衡兮，几人鬼之披攘。望兔迹之咫尺兮，仡驰骛之坚彊。车轧轧其相摩，肩促促其相望。欲抽心而改错兮，虑夫子之我惩。忽风后其降予兮，天老字予以嘉名。独怦怦其不自得兮，泪流轼之纵横。幸哀其中道之离立兮，若示之以正通。纵世人之不吾与兮，吾将卒以自明。
赠缙云陈志仲主簿楚语一篇
作者：敖陶孙
朝代：宋

若有人兮江之皋，搴珠树兮纫落毛。
既轻举以远睐，众流靡靡兮汩独与吾相遭。
余惧夫人之仙幻兮，指逵术以要之。
忽改容而善步兮，纷还折之得宜。
斥姬满之荒淫兮，服尧禹之所趋。
载神鼎以自随兮，出夔魍以惊愚。
予虑夫参重以贾踣兮，曰此耿耿之故也。
闵一世之滔滔兮，谓彼不吾即而吾亦为此惧也。
岁贸贸其婉晚兮，天浩浩其雨霜。
反而顾余兮，被髮内狂。
前九疑之丧道兮，后渭浐之无梁。
微夫子之亢衡兮，几人鬼之披攘。
望兔迹之咫尺兮，仡驰骛之坚彊。
车轧轧其相摩，肩促促其相望。
欲抽心而改错兮，虑夫子之我惩。
忽风后其降予兮，天老字予以嘉名。
独怦怦其不自得兮，泪流轼之纵横。
幸哀其中道之离立兮，若示之以正通。
纵世人之不吾与兮，吾将卒以自明。
贈縉雲陳志仲主簿楚語一篇
作者：敖陶孫
朝代：宋

若有人兮江之臯，搴珠樹兮紉落毛。
既輕舉以遠睞，衆流靡靡兮汩獨與吾相遭。
余懼夫人之仙幻兮，指逵術以要之。
忽改容而善步兮，紛還折之得宜。
斥姬滿之荒淫兮，服堯禹之所趨。
載神鼎以自隨兮，出夔魍以驚愚。
予慮夫參重以賈踣兮，曰此耿耿之故也。
閔一世之滔滔兮，謂彼不吾即而吾亦爲此懼也。
歲貿貿其婉晚兮，天浩浩其雨霜。
反而顧余兮，被髮內狂。
前九疑之喪道兮，後渭滻之無梁。
微夫子之亢衡兮，幾人鬼之披攘。
望兔迹之咫尺兮，仡馳騖之堅彊。
車軋軋其相摩，肩促促其相望。
欲抽心而改錯兮，慮夫子之我懲。
忽風后其降予兮，天老字予以嘉名。
獨怦怦其不自得兮，淚流軾之縱橫。
幸哀其中道之離立兮，若示之以正通。
縱世人之不吾與兮，吾將卒以自明。
一字至十字成章二首 其二 咏石
作者：文同
朝代：宋

石，石。阴黑，阳白。岸胚胎，山骨骼。天地镕铸，鬼神刻画。鲲鲵张怒眼，虎兕交斗额。敲如温玉声清，洗似精钢色碧。花边矹尔尽奇品，林下礴然无俗格。冰霜惨冽坚操不移，尘土昏冥孤标自隔。峣矹独立见到侍中家，磊落群居在牛丞相宅。昔时大士常命汝曰听徒，今日衰翁且对君为佳客。
一字至十字成章二首·咏石
作者：文同
朝代：宋

石，石。
阴黑，阳白。
岸肧胎，山骨骼。
天地镕铸，鬼神刻画。
鲲鲵张怒眼，虎兕交斗额。
敲如温玉声清，洗似精钢色碧。
花边矹尔尽奇品，林下礴然无俗格。
冰霜惨冽坚操不移，尘土昏冥孤标自隔。
峣矹独立见到侍中家，磊落群居在牛丞相宅。
昔时大士常命汝曰听徒，今日衰翁且对君为佳客。
一字至十字成章二首·咏石
作者：文同
朝代：宋

石，石，阴黑，阳白。岸胚胎，山骨骼。天地鎔铸，鬼神刻画。鲲鲵张怒眼，虎兕交斗额。敲如温玉声清，洗似精钢色碧。花边矹尔尽奇品，林下礴然无俗格。冰霜惨冽坚操不移，尘土昏冥孤标自隔。峣矹独立见到侍中家，磊落群居在牛丞相宅。昔时大士常命汝曰听徒，今日衰翁且对君为佳客。
一字至十字成章二首·咏竹
作者：文同
朝代：宋

竹，竹。森寒，洁绿。湘江滨，渭水曲。帷幔翠锦，戈矛苍玉。心虚异众草，节劲逾凡木。化龙杖入仙陂，呼凤律鸣神谷。月娥巾帔静苒苒，风神笙竽清蔌蔌。林间饮酒碎影摇樽，石上围棋轻阴覆局。屈大夫逐去徒悦椒兰，陶先生归来但寻松菊。若论檀栾之操无敌于君，欲图潇洒之姿莫贤于仆。石，石。阴黑，阳白。岸胚胎，山骨骼。天地镕铸，鬼神刻画。鲲鲵张怒眼，虎兕交斗额。敲如温玉声清，洗似精钢色碧。花边矹尔尽奇品，林下礴然无俗格。冰霜惨冽坚操不移，尘土昏冥孤标自隔。峣矹独立见到侍中家，磊落群居在牛丞相宅。昔时大士常命汝曰听徒，今日衰翁且对君为佳客。
一字至十字成章二首·詠石
作者：文同
朝代：宋

石，石。
陰黑，陽白。
岸肧胎，山骨骼。
天地鎔鑄，鬼神刻畫。
鯤鯢張怒眼，虎兕交鬥額。
敲如溫玉聲清，洗似精鋼色碧。
花邊矹爾盡奇品，林下礴然無俗格。
冰霜慘冽堅操不移，塵土昏冥孤標自隔。
嶢矹獨立見到侍中家，磊落群居在牛丞相宅。
昔時大士常命汝曰聽徒，今日衰翁且對君爲佳客。
一字至十字成章二首·詠竹
作者：文同
朝代：宋

竹，竹。
森寒，潔綠。
湘江濱，渭水曲。
帷幔翠錦，戈矛蒼玉。
心虛異衆草，節勁逾凡木。
化龍杖入仙陂，呼鳳律鳴神谷。
月娥巾帔靜苒苒，風神笙竽清蔌蔌。
林間飲酒碎影摇樽，石上圍棋輕陰覆局。
屈大夫逐去徒悅椒蘭，陶先生歸來但尋松菊。
若論檀欒之操無敵於君，欲圖瀟灑之姿莫賢於僕。
和杨仲轲春难度
作者：文同
朝代：宋

春难度。红梢梢，寻缕缕。朝披烟，暮结雨。劝君饮酒莫用诉。春难度。春难度。歌满阕，酒万举。喉欲破，肠欲腐。风光满天已不暮。春难度。春难度。池浮花，墙拥絮。枕书睡，树阴午。日长几何万尺许。春难度。
和楊仲軻春難度·其一
作者：文同
朝代：宋

春難度。
紅梢梢，尋縷縷。
朝披烟，暮結雨。
勸君飲酒莫用訴。
春難度。
和楊仲軻春難度·其三
作者：文同
朝代：宋

春難度。
池浮花，牆擁絮。
枕書睡，樹陰午。
日長幾何萬尺許。
春難度。
和楊仲軻春難度·其二
作者：文同
朝代：宋

春難度。
歌滿闋，酒萬舉。
喉欲破，腸欲腐。
風光滿天已不暮。
春難度。
水仙操
作者：文同
朝代：宋

嗟哉先生去何所兮，杳不可尋。
捨我於此使形影之外兮，唯莽蒼之山林。
仰圓嶠之峨峨兮，俯大壑之沉沉。
長波澒涌以蕩潏兮，群鳥翻翻而悲吟。
寂擾擾之煩慮兮，納冥冥之至音。
先生將一我之正性兮，何設意之此深。
我已窮神而造妙兮，達真指於素琴。
先生盍還此兮，度明明乎我心。
臨高臺
作者：文同
朝代：宋

臨高臺，望故鄉。
地千里，天一方。
極目外，空茫茫。
孤雲飛，不我將。
安得羽翼西南翔。
郡斋水阁闲书·北岸
作者：文同
朝代：宋

曲榭红蕖影，圆庵绿筱阴中。门外何人会画，故来写作屏风。
书汪水云诗后
作者：文天祥
朝代：宋

南风之熏兮琴无弦，北风其凉兮诗无传。
云之汉兮水之渊，佳哉斯人兮水云之仙。
南康军和苏东坡《酹江月》
作者：文天祥
朝代：宋

庐山依旧，凄凉处，无限江南风物。空翠晴岚，浮汗漫，还障天东半壁。雁过孤峰，猿归老嶂，风急波翻雪。乾坤未歇，地灵尚有人杰。堪嗟飘泊孤舟，河倾斗落，客梦催明发。南浦闲云连草树，回首旌旗明灭。三十年来，十年一过，空有星星发。夜深愁听，清笳吹寒月。
又六噫
作者：文天祥
朝代：宋

飈風起兮海水飛，噫。
文武盡兮火德微，噫。
鷹鸇相擊兮靡所施，噫。
鴻鵠欲舉兮將安歸，噫。
櫂歌中流兮任所之，噫。
獨抱春秋兮莫我知，噫。
又六噫
作者：文天祥
朝代：宋

飈风起兮海水飞，噫。
文武尽兮火德微，噫。
鹰鹯相击兮靡所施，噫。
鸿鹄欲举兮将安归，噫。
棹歌中流兮任所之，噫。
独抱春秋兮莫我知，噫。
又六噫
作者：文天祥
朝代：宋

飙风起兮海水飞，噫。文武尽兮火德微，噫。鹰鹯相击兮靡所施，噫。鸿鹄欲举兮将安归，噫。棹歌中流兮任所之，噫。独抱春秋兮莫我知，噫。
又六噫
作者：文天祥
朝代：宋

飚风起兮海水飞，噫。文武尽兮火德微，噫。鹰鸇相击兮靡所施，噫。鸿秸欲举兮将安归，噫。櫂歌中流兮任所之，噫。狈抱春秋兮莫我知，噫。
和夷齊西山歌·其二
作者：文天祥
朝代：宋

彼美人兮，西山之薇矣。
北方之人兮，爲吾是非矣。
異域長絕兮，不復歸矣。
鳳不至兮，德之衰矣。
和夷齐西山歌·其二
作者：文天祥
朝代：宋

彼美人兮，西山之薇矣。
北方之人兮，为吾是非矣。
异域长绝兮，不復归矣。
凤不至兮，德之衰矣。
回董提举中秋请宴启
作者：文天祥
朝代：宋

照江叠节，载画舫之清冰；待月举杯，呼芳樽于绿净。拜华星之坠几，约明月之浮槎。风雨满城，何幸两重阳之近；江山如画，尚从前赤壁之游。槁秸申酬，轮嗣布。
徐榛第一百三十四
作者：文天祥
朝代：宋

正将徐榛，温州人。其父官湖北，榛往省，迷失道，归行府。后生精练，以笔札典机密，小心可信。予被执，榛得脱，自惠州来五羊，愿从北行。扶持患难，备殚忠款。道病，至丰城死焉。
思小村
作者：文天祥
朝代：宋

春云惨惨兮春水漫漫，思我故人兮行路难。君辕以南兮我辕以北，去日以远兮忧不可以终极。蹇予马兮江皋，式燕兮以游遨。念我平生兮思君郁陶。在师中兮岂造次之可离，忠言不闻兮思君忸怩。毫釐之差兮天壤易位，驷不及舌兮脐不可噬。思我故人兮怀我亲，怀我亲兮思故人。怀哉怀哉，不可忍兮不如速死。慨百年之未半兮，胡中道而遄止。鲁连子兮义不帝秦，负玄德兮羽不名为人。委骨草莽兮时乃天命，自古孰无死兮首丘为正。我行我行兮梦寐所思，故人望我兮胡不归，胡不归。
思小村
作者：文天祥
朝代：宋

春云惨惨兮春水漫漫，思我故人兮行路难。君辕以南兮我辕以北，去日以远兮忧不可以终极。蹇予马兮江皋，式燕兮以游遨。念我平生兮君郁陶。在师中兮岂造次之可离，忠言不闻兮思君忸怩。毫厘之差兮天壤易位，驷不及舌兮脐不可噬。思我故人兮怀我亲，怀我亲兮思故人。怀哉怀哉，不可忍兮不如速死。慨百年之未半兮，胡中道而遄止。鲁连子兮义不帝秦，负玄德兮羽不名为人。委骨草莽兮时乃天命，自古孰无死兮首丘为正。我行我行兮梦寐所思，故人望我兮胡不归，胡不归。
思小村
作者：文天祥
朝代：宋

春雲慘慘兮春水漫漫，思我故人兮行路難。
君轅以南兮我轅以北，去日以遠兮憂不可以終極。
蹇予馬兮江臯，式燕兮以遊遨。
念我平生兮思君鬰陶。
在師中兮豈造次之可離，忠言不聞兮思君忸怩。
毫釐之差兮天壤易位，駟不及舌兮臍不可噬。
思我故人兮懷我親，懷我親兮思故人。
懷哉懷哉，不可忍兮不如速死。
慨百年之未半兮，胡中道而遄止。
魯連子兮義不帝秦，負玄德兮羽不名爲人。
委骨草莽兮時廼天命，自古孰無死兮首丘爲正。
我行我行兮夢寐所思，故人望我兮胡不歸，胡不歸。
思小村
作者：文天祥
朝代：宋

春云惨惨兮春水漫漫，思我故人兮行路难。
君辕以南兮我辕以北，去日以远兮忧不可以终极。
蹇予马兮江皋，式燕兮以游遨。
念我平生兮思君鬰陶。
在师中兮岂造次之可离，忠言不闻兮思君忸怩。
毫釐之差兮天壤易位，驷不及舌兮脐不可噬。
思我故人兮怀我亲，怀我亲兮思故人。
怀哉怀哉，不可忍兮不如速死。
慨百年之未半兮，胡中道而遄止。
鲁连子兮义不帝秦，负玄德兮羽不名为人。
委骨草莽兮时乃天命，自古孰无死兮首丘为正。
我行我行兮梦寐所思，故人望我兮胡不归，胡不归。
指南录后序
作者：文天祥
朝代：宋

德祐二年二月十九日，予除右丞相兼枢密使，都督诸路军马。时北兵已迫修门外，战、守、迁皆不及施。缙绅、大夫、士萃于左丞相府，莫知计所出。会使辙交驰，北邀当国者相见，众谓予一行为可以纾祸。国事至此，予不得爱身；意北亦尚可以口舌动也。初，奉使往来，无留北者，予更欲一觇北，归而求救国之策。于是辞相印不拜，翌日，以资政殿学士行。 初至北营，抗辞慷慨，上下颇惊动，北亦未敢遽轻吾国。不幸吕师孟构恶于前，贾余庆献谄于后，予羁縻不得还，国事遂不可收拾。予自度不得脱，则直前诟虏帅失信，数吕师孟叔侄为逆，但欲求死，不复顾利害。北虽貌敬，实则愤怒，二贵酋名曰“馆伴”，夜则以兵围所寓舍，而予不得归矣。未几，贾余庆等以祈请使诣北。北驱予并往，而不在使者之目。予分当引决，然而隐忍以行。昔人云：“将以有为也”。 至京口，得间奔真州，即具以北虚实告东西二阃，约以连兵大举。中兴机会，庶几在此。留二日，维扬帅下逐客之令。不得已，变姓名，诡踪迹，草行露宿，日与北骑相出没于长淮间。穷饿无聊，追购又急，天高地迥，号呼靡及。已而得舟，避渚洲，出北海，然后渡扬子江，入苏州洋，展转四明、天台，以至于永嘉。 呜呼！予之及于死者，不知其几矣！诋大酋当死；骂逆贼当死；与贵酋处二十日，争曲直，屡当死；去京口，挟匕首以备不测，几自刭死；经北舰十余里，为巡船所物色，几从鱼腹死；真州逐之城门外，几彷徨死；如扬州，过瓜洲扬子桥，竟使遇哨，无不死；扬州城下，进退不由，殆例送死；坐桂公塘土围中，骑数千过其门，几落贼手死；贾家庄几为巡徼所陵迫死；夜趋高邮，迷失道，几陷死；质明，避哨竹林中，逻者数十骑，几无所逃死；至高邮，制府檄下，几以捕系死；行城子河，出入乱尸中，舟与哨相后先，几邂逅死；至海陵，如高沙，常恐无辜死；道海安、如皋，凡三百里，北与寇往来其间，无日而非可死；至通州，几以不纳死；以小舟涉鲸波出，无可奈何，而死固付之度外矣。呜呼！死生，昼夜事也。死而死矣，而境界危恶，层见错出，非人世所堪。痛定思痛，痛何如哉！ 予在患难中，间以诗记所遭，今存其本不忍废。道中手自抄录。使北营，留北关外，为一卷；发北关外，历吴门、毗陵，渡瓜洲，复还京口，为一卷；脱京口，趋真州、扬州、高邮、泰州、通州，为一卷；自海道至永嘉、来三山，为一卷。将藏之于家，使来者读之，悲予志焉。 呜呼！予之生也幸，而幸生也何为？所求乎为臣，主辱，臣死有余僇；所求乎为子，以父母之遗体行殆，而死有余责。将请罪于君，君不许；请罪于母，母不许；请罪于先人之墓，生无以救国难，死犹为厉鬼以击贼，义也；赖天之灵，宗庙之福，修我戈矛，从王于师，以为前驱，雪九庙之耻，复高祖之业，所谓誓不与贼俱生，所谓鞠躬尽力，死而后已，亦义也。嗟夫！若予者，将无往而不得死所矣。向也使予委骨于草莽，予虽浩然无所愧怍，然微以自文于君亲，君亲其谓予何！诚不自意返吾衣冠，重见日月，使旦夕得正丘首，复何憾哉！复何憾哉！ 是年夏五，改元景炎，庐陵文天祥自序其诗，名曰《指南录》。
書汪水雲詩後
作者：文天祥
朝代：宋

南風之薰兮琴無弦，北風其凉兮詩無傳。
雲之漢兮水之淵，佳哉斯人兮水雲之仙。
沁园春题潮阳张许二公庙
作者：文天祥
朝代：宋

为子死孝，为臣死忠，死又何妨。自光岳气分，士无全节；君臣义缺，谁负刚肠。骂贼睢阳，爱君许远，留取声名万古香。后来者，无二公之操，百炼之钢。人生翕歘云亡。好烈烈轰轰做一场。使当时卖国，甘心降虏，受人唾骂，安得流芳。古庙幽沉，仪容俨雅，枯木寒鸦几夕阳。邮亭下，有奸雄过此，仔细思量。
沁園春
作者：文天祥
朝代：宋

為子死孝，為臣死忠，死又何妨。自光嶽氣分，士無全節，君臣義缺，誰負剛腸。罵賊睢陽，愛君許遠，留得聲名萬古香。後來者，無二公之操，百鍊之鋼。人生翕欻雲亡。好烈烈轟轟做一場。使當時賣國，甘心降虜，受人唾罵，安得留芳。古廟幽沈，儀容儼雅，枯木寒鴉幾夕陽。郵亭下，有奸雄過此，仔細思量。
酹江月驿中言别
作者：文天祥
朝代：宋

水天空阔，恨东风不借、世间英物。蜀鸟吴花残照里，忍见荒城颓壁。铜雀春情，金人秋泪，此恨凭谁雪。堂堂剑气，斗牛空认奇杰。那信江海余生，南行万里，属扁舟齐发。正为鸥盟留醉眼，细看涛生云灭。睨柱吞嬴，回旗走懿，千古冲冠发。伴人无寐。秦准应是孤月。
齊天樂
作者：文天祥
朝代：宋

南樓月轉銀河曙，玉簫又吹梅早。鸚鵡沙晴，葡萄水暖，一縷燕香清嫋。瑤池春透。想桃露霏霞，菊波沁曉。袍錦風流，御仙花帶瑞虹繞。玉關人正未老。喚磯頭黃鶴，岸巾談笑。劍拂淮清，槊橫楚黛，雨洗一川菸草。印黃似鬥。看半硯薔薇，滿鞍楊柳。沙路歸來，金貂蟬翼小。
齊天樂
作者：文天祥
朝代：宋

夜來早得東風信，瀟湘一川新綠，柳色含晴，梅心沁暖，春淺千花如束。銀蟬乍浴。正沙雁將還，海鰲初矗。雲擁旌旗，笑聲人在畫闌曲。星虹瑤樹縹緲，佩環鳴碧落，瑞籠華屋。露耿銅虯，冰翻鐵馬，簾幕光搖金粟。遲遲倚竹。更為把瑤尊，滿斟醽醁。回首宮蓮，夜深歸院燭。
映山紅
作者：文彥博
朝代：宋

遂請後。願頻醉、石樓溪口。
丁香結
作者：方千里
朝代：宋

煙溼高花，雨藏低葉，為誰翠消紅隕。嘆水流波迅。撫豔景、尚有輕陰餘潤。乳鶯啼處路，思歸意、淚眼暗忍。青青榆莢滿地，縱買閒愁難盡。勾引。正記著年時，乍怯春寒陣陣。小閣幽窗，殘妝剩粉，黛眉曾暈。迢遞魂夢萬里，恨斷柔腸寸。知何時重見，空為相思瘦損。
三部樂
作者：方千里
朝代：宋

簾卷窗明，聽杜宇乍啼，漏聲初絕。亂雲收盡，天際□留殘月。奈相送、行客將歸，悵去程漸促，霽色催發。斷魂別浦，自上孤舟如葉。悠悠音信易隔。縱怨懷恨語，到見時難說。堪嗟水流急景，霜飛華髮。想家山、路窮望睫。空倚仗、魂親夢切。不似嫩朵，猶能替、離緒千結。
丹鳳吟
作者：方千里
朝代：宋

宛轉回腸離緒，懶倚危欄，愁登高閣。相思何處，人在繡幃羅幕。芳年豔齒，枉消虛過，會合絲輕，因緣蟬薄。暗想飛雲驟雨，霧隔煙遮，相去還是天角。悵望不將夢到，素書謾說波浪惡。縱有青青發，漸吳霜妝點，容易凋鑠。歡期何晚，忽忽坐驚搖落。顧影無言，清淚溼、但絲絲盈握。染斑客袖，歸日須問著。
側犯
作者：方千里
朝代：宋

四山翠合，一溪碧繞秋容靚。波定。見鷺立魚跳動平鏡。修林散步屧，古木通幽徑。風靜。煙霧直、池塘倒晴影。流年舊事，老矣塵心瑩。還暗省。點吳霜、憔悴愧潘令。夢憶江南，小園路迥。愁聽。葉落轆轤金井。
六醜
作者：方千里
朝代：宋

看流鶯度柳，似急響、金梭飛擲。護巢佔泥，翩翩飛燕翼。昨夢前跡。暗數歡娛處，豔花幽草，縱冶遊南國。芳心蕩漾如波澤。繫馬青門，停車紫陌。年華轉頭堪惜。奈離襟別袂，容易疏隔。人間春寂。謾雲容暮碧。遠水沈雙鯉、無資訊。天涯漸老羈客。嘆良宵漏斷，獨眠愁極。吳霜皎、半侵華幘。誰復省十載，勻香暈粉，髻傾鬟側。相思意、不離潮汐。想舊家、接酒巡歌計，今難再得。
四園竹
作者：方千里
朝代：宋

花驄縱策，制淚掩斜扉。玉爐細嫋，鴛被半閒，蕭瑟羅幃。銀漏聲，那更雜、疏疏雨裡，此時懷抱誰知。恨悽其。西窗自剪寒花，沈吟暗數歸期。最愛深情密意，無限當年，往復詩辭。千萬紙。甚近日、人來字漸稀。
垂絲釣
作者：方千里
朝代：宋

錦鱗繡羽。難傳愁態顰嫵。岸草際天，雲影垂絮。人何許。謾並欄倚柱。煙光暮。悵榆錢滿路。送春殢酒。歡期幽會希遇。彩簫鳳侶。回首分攜處。雙臉吹愁雨。無限語。再見時記否。
夜遊宮
作者：方千里
朝代：宋

城上昏煙四斂。畫樓外、陡聽更點。千里相思夢中見。恨年華，逐東流，隨急箭。簾影參差轉。夜初過、水沈煙亂。剩枕餘衾故人遠。憶閒窗，嚲雲鬢，低粉面。
夜遊宮
作者：方千里
朝代：宋

一帶垂楊蘸水。映芳草、萋萋千里。跋馬回堤少年子。擁青娥，向紅樓，南酒市。拼飲鶯花底。恣歡笑、粉融香墜。不趁臨分醉中起。但依稀，寫柔情，留蜀紙。
少年遊
作者：方千里
朝代：宋

人如穠李，香濛翠縷，芳酒嫩於橙。寶燭烘香，珠簾閒夜，銀字理鸞笙。歸時醉面春風醒，花霧隔疏更。低輾雕輪，輕櫳驕馬，相伴月中行。
慶春宮·高陽臺
作者：方千里
朝代：宋

宿靄籠晴。層雲遮日，送春望斷愁城。籬落堆花，簾櫳飛絮，更堪遠近鶯聲。歲華流轉，似行蟻、盤旋萬星。人生如寄，利鎖名韁，何用縈縈。駸駸皓髮相迎。斜照難留，朝霧多零。宜趁良辰，何妨高會，為酬月皎風清。舞臺歌榭，遇得旅、歡期易成。莫辭杯酒，天賦吾曹，特地鍾情。
應天長
作者：方千里
朝代：宋

嫩黃上柳，新綠漲池，東風豔冶天色。又見乍晴還雨，年華傍寒食。春依舊，身是客。對麗景、易傷岑寂。悵凝望、一帶平蕪，剪就茵藉。前度少年場，醉記旗亭，聯句遍窗壁。調笑映牆紅粉，參差水邊宅。蘆鞭懶過故陌。恨未老、漸成塵跡。謾無語，立盡斜陽，懷抱誰識。
掃花遊·掃地遊
作者：方千里
朝代：宋

野亭話別，恨露草芊綿，曉風酸楚。怨絲恨縷。正楊花碎玉，滿城雪舞。耿耿無言，暗灑闌干淚雨。片帆去。縱百種避愁，愁早知處。離思都幾許。但漸慣征塵，鬥迷歸路。亂山似俎。更重江浪淼，易沈書素。瞪目銷魂，自覺孤吟調苦。小留佇。隔前村、數聲簫鼓。
水龍吟
作者：方千里
朝代：宋

錦城春色移根，麗姿迥壓江南地。瓊酥拂臉，彩雲滿袖，群芳羞避。雙燕來時，暮寒庭院，雨藏煙閉。正□□未足，宮妝尚怯，還輕灑胭脂淚。長是歡遊花底。怕東風、陡成怨吹。高燒銀燭，梁州催按，歌聲漸起。綠態多慵，紅情不語，動搖人意。算吳宮獨步，昭陽第一，可依稀比。
法曲獻仙音
作者：方千里
朝代：宋

庭葉飄寒，砌蛩催織，夜色迢迢難度。細剔燈花，再添香獸，淒涼洞房朱戶。見鳳枕羞孤另，相思灑紅雨。有誰語。道年來，為郎憔悴，音問隔，回首後期尚阻。寂寞兩愁山，鎖閒情、無限顰嫵。嫩雪消肌，試羅衣、寬盡腰素。問何時夢裡，趁得好風飛去。
渡江雲
作者：方千里
朝代：宋

長亭今古道，水流暗響，渺渺雜風沙。倦遊驚歲晚，自嘆相思，萬里夢還家。愁凝望結，但掩淚、慵整鉛華。更漏長，酒醒人語，睥睨有啼鴉。傷嗟。迴腸千縷，淚眼雙垂，遏離情不下。還暗思、香翻香燼，深閉窗紗。依稀看遍江南畫，記隱隱、煙靄蒹葭。空健羨，鴛鴦共宿叢花。
玉燭新
作者：方千里
朝代：宋

海棠初雨後。似露粉妝成，肉紅團就。太真帳裡，春眠醒、緩蹙樓前宮漏。潮生酒暈，獨自倚、闌干時候。吹鬢影、斜立東風，餘寒半侵羅袖。驪山宮殿無人，想笑問君王，豔容如否。萬花競鬥。難比並、麗美巧勻豐瘦。閨房挺秀。□一顧、丹鉛低首。應對、羯鼓聲中，清歌美奏。
瑞鶴仙
作者：方千里
朝代：宋

看青山繞郭。更暮草萋萋，疏煙漠漠。無風自花落。欲黃昏，誰向官樓吹角。剛腸頓弱。恨別來、辜負厚約。想香閨念舊，還憶去年，共舉杯酌。寂寞。光陰虛度，未說離愁，淚痕先閣。珠簾翠幕。除相見，是奇藥。況中年已後，憑高臨遠，情懷終是易惡。早歸休，月地雲階，剩追笑樂。
瑞龍吟
作者：方千里
朝代：宋

樓前路。愁對萬點風花，數行煙樹。依依斜日紅收，暮山翠接，平蕪盡處。小留佇。還是畫欄憑暖，半扃朱戶。簾櫳盡日無人，消凝悵望，時時自語。堪恨行雲難系，賦情楊柳，徘徊猶舞。追想向來歡娛，懷抱非故。題紅寄綠，魂斷江南句。何時見、輕衫霧唾，芳茵蓮步。燕子西飛去。為人試道，相思悶緒。空有腸千縷。清淚滿，斑斑多於春雨。忍看鬢髮，密堆飛絮。
瑣窗寒
作者：方千里
朝代：宋

燕子池塘，黃鸝院落，海棠庭戶。東君暗許，借與輕風柔雨。奈春光困人正濃，畫欄小立慵無語。念冶遊時節，融怡天氣，異鄉愁旅。朝暮。凝情處。嘆聚散悲歡，歲常十五。連飛並羽，未抵鴛朋鳳侶。算章臺、楊柳尚存，楚娥鬢影依舊否。再相逢、拼解雕鞍，燕樂同杯俎。
華胥引
作者：方千里
朝代：宋

長亭無數，羈客將歸，故園換葉。乳鴨隨波，輕蘋滿渚時共唼。接眼春色何窮，更櫓聲伊軋。思憶前歡，未言心已愁怯。欺鬢吳霜。恨星星、又還盈鑷。錦紋魚素，那堪重翻再閱。粉指香痕依舊，在繡裳鴛篋。多少相思，皺成眉上千疊。
蕙兰芳蕙兰芳引
作者：方千里
朝代：宋

庭院雨晴，倚斜照、睡余双鹜。正学染修蛾，官柳细匀黛绿。绣帘半卷，透笑语、琐窗华屋。带脆声咽韵，远近时闻丝竹。乍著单衣，才拈圆扇，气候暄燠。趁骄马香车，同按绣坊画曲。人生如寄，浪勤耳目。归醉乡，犹胜旅情愁独。
蕙蘭芳·蕙蘭芳引
作者：方千里
朝代：宋

庭院雨晴，倚斜照、睡餘雙鶩。正學染修蛾，官柳細勻黛綠。繡簾半卷，透笑語、瑣窗華屋。帶脆聲咽韻，遠近時聞絲竹。乍著單衣，才拈圓扇，氣候暄燠。趁驕馬香車，同按繡坊畫曲。人生如寄，浪勤耳目。歸醉鄉，猶勝旅情愁獨。
蘇幕遮
作者：方千里
朝代：宋

扇留風，冰卻暑。夏木陰陰，相對黃鸝語。薄晚輕陰還閣雨。遠岸煙深，彷彿菱歌舉。燕歸來，花落去。幾度逢迎，幾度傷羈旅。油壁西陵人識否。好約追涼，小艤蒹葭浦。
西平樂
作者：方千里
朝代：宋

倦踏征塵，厭驅匹馬，凝望故國猶賒。孤館今宵，亂山何許，平林漠漠煙遮。悵過眼光陰似瞬，回首歡娛異昔，流年迅景，霜風敗葦驚沙。無奈輕離易別，千里意，制淚獨長嗟。綺窗人遠，青門信杳，敘影何時，重見雲斜。空怨憶、吹簫韻曲，旋錦迴文，想像宮商蠹損，機杼生塵，誰為新裝暈素華。那信自憐，悠揚夢蝶，浮沒書鱗，縱有心情，盡為相思，爭如傍早歸家。
解語花
作者：方千里
朝代：宋

長空淡碧，素魄凝輝，星斗寒相射。鳳樓鴛瓦。天風動，冉冉佩環高下。歌清韻雅。對好景、芳樽滿把。花霧濃，燈火熒煌，笑語烘蘭麝。千斛明珠照夜。況人如圖畫，明豔容冶。繡巾香帕。歸來路，緩逐杏韉驕馬。笙歌散也。愁萬炬、絳蓮分謝。更樓殘，驚聽西樓，吹小梅初罷。
解連環
作者：方千里
朝代：宋

素封誰託。空寒潮浪疊，亂山雲邈。對倦景，無語消魂，但香斷露晞，絮飛風薄。杜宇聲中，動多少、客情離索。遠闌干佇立，暗記那回，賞遍花葯。依依歲華自若。更低煙暮草，殘照孤角。□嘆息、故里春光，有幽圃名園，算也閒卻。早早歸休，漸過了芳條華萼。趁良時，按歌喚舞，舊家院落。
訴衷情
作者：方千里
朝代：宋

遠山重疊亂山盤。江上晚風酸。秋容更兼殘日，楓葉照人丹。書未到，夢猶閒。鬢先斑。憑高無語，徵雁知愁，聲斷雲間。
訴衷情
作者：方千里
朝代：宋

一鉤新月淡於霜。楊柳漸分行。征塵厭堆襟袂，雞唱促晨裝。淮水闊，楚山長。暗悲傷。重陽天氣，杯酒黃花，還寄他鄉。
過秦樓
作者：方千里
朝代：宋

柳拂鵝黃，草揉螺黛，院落雨痕才斷。蜂須霧溼，燕嘴泥融，陌上細風頻扇。多少豔景關心，長苦春光，疾如飛箭。對東風忍負，西園清賞，翠深香遠。空暗憶、醉走銅駝，閒敲金鐙，倦跡素衣塵染。因花瘦覺，為酒情鍾，綠鬢幾番催變。何況逢迎向人，眉黛供愁，嬌波回倩。料相思此際，濃似飛紅萬點。
還京樂
作者：方千里
朝代：宋

歲華慣，每到和風麗日歡再理。為妙歌新調，粲然一曲，千金輕費。記夜闌沈醉。更衣換酒珠璣委。悵畫燭搖影，易積銀盤紅淚。向笙歌底。問何人、能道平生，聚合歡娛，離別興味。誰憐露浥煙籠，盡栽培、豔桃穠李。謾縈牽，空坐隔千山，情遙萬水。縱有丹青筆，應難摹畫憔悴。
隔浦蓮·隔浦蓮近拍
作者：方千里
朝代：宋

垂楊煙溼嫩葆。別嶼環清窈。紺影浮新漲，夷猶終日魚鳥，花妥庭下草。鳴蟬鬧。暗綠藏臺沼。野軒小。敧眠斷夢，閒書風葉顛倒。詩懷酒思，悔費十年昏曉。投老紅塵倦再到。愁覺。悠然心寄天表。
風流子
作者：方千里
朝代：宋

河梁攜手別，臨歧語，共約踏青歸。自雙燕再來，斷無音信，海棠開了，還又參差。料此際，笑隨花便面，醉騁錦障泥。不憶故園，粉愁香怨，忍教華屋，綠慘紅悲。舊家歌舞地，生疏久，塵暗鳳縷羅衣。何限可憐心事，難訴歡期。但兩點愁蛾，才開重斂，幾行清淚，欲制還垂。爭表為郎憔悴，相見方知。
風流子
作者：方千里
朝代：宋

春色遍橫塘。年華巧、過雨溼殘陽。正一帶翠搖，嫩莎平野，萬枝紅滴，繁杏低牆。惱人是，燕飛盤軟舞，鶯語咽輕簧。還憶舊遊，禁菸寒食，共追清賞，曲水流觴。回思歡娛處，人空老，花影尚佔西廂。堪惜翠眉環坐，雲鬢分行。看戀柳煙光，遮絲藏絮，妒花風雨，飄粉吹香。都為酒驅歌使，應也無妨。
點絳唇
作者：方千里
朝代：宋

池館春深，海棠枝上斑斑雨。酒旗斜舉。風滾楊花絮。遊子征衫，憑暖闌干處。空凝佇。杜鵑啼苦。還報南樓鼓。
點絳唇
作者：方千里
朝代：宋

閒蕩蘭舟，翠娥仙袂風中舉。鴛鴦深浦。綠暗曾來路。留戀荷香，薄晚慵歸去。還相顧。練波澄素。月上潮生處。
點絳唇
作者：方千里
朝代：宋

綠葉陰陰，滿城風雨催梅潤。畫樓人近。朝霧來芳信。從解雕鞍，休數花吹陣。無多悶。燕催鶯趁。付與春歸恨。
齊天樂
作者：方千里
朝代：宋

碧紗窗外黃鸝語，聲聲似愁春晚。岸柳飄綿，庭花墮雪，惟有平蕪如剪。重門尚掩。看風動疏簾，浪鋪湘簟。暗想前歡，舊遊心事寄詩卷。鱗鴻音信未睹，夢魂尋訪後，關山又隔無限。客館愁思，天涯倦跡，幾許良宵展轉。閒情意遠。記密閣深閨，繡衾羅薦。睡起無人，料應眉黛斂。
風流子
作者：方君遇
朝代：宋

春被雨禁持。傷心事、彷彿去年時。記芳徑暮歸，褪妝微醉，暗幃先寢，聞笑佯痴。回首別離容易過，楊柳又依依。紅燭怨歌，鬢花零落，青綾牽夢，屏影參差。桃源今何在，劉郎去，應念瘦損香肌。誤約夜闌，從前怪我都疑。但怕收殘淚，對人徐語，指彈新恨，推戶潛窺。還是懨懨病也，無計憐伊。
庄椿岁/水龙吟·寿赵丞相
作者：方味道
朝代：宋

纶巾少驻家山，北窗睡觉南薰起。黄庭细看，长生秘诀，神仙奇趣。奈此苍生，愿苏炎热，仰为霖雨。趁丹心未老，将整顿乾坤，手为经理。好是今年庆事。抱奇孙、一门佳气。蓬山振佩，麟符重锡，褒纶新美。玉树参庭，桂枝分种，香浮兰芷。看他年、接武三槐，长是伴、庄椿岁。
莊椿歲·水龍吟
作者：方味道
朝代：宋

綸巾少駐家山，北窗睡覺南薰起。黃庭細看，長生秘訣，神仙奇趣。奈此蒼生，願蘇炎熟，仰為霖雨。趁丹心未老，將整頓乾坤，手為經理。好是今年慶事。抱奇孫、一門佳氣。蓬山振佩，麟符重錫，褒綸新美。玉樹參庭，桂枝分種，香浮蘭芷。看他年、接武三槐，長是伴、莊椿歲。
五月二夜聞雨大□□日至杭
作者：方回
朝代：宋

□凉喚起酒醒人，聽雨更闌得句新。
兒子遠來作生□，□□□十六年身。
信州道士蕭了空坐逝或見其在湘潭總府貳蕭公用之爲作贊亦自號悟空·其一
作者：方回
朝代：宋

了了了了，空空空空，心肝不在臭皮袋中。
想見出神似蟬蛻，可能吸露更餐風。
六月十二日侍郎桥感事
作者：方回
朝代：宋

□大历历七南朝，几□□潮夜復潮。
湖上已无□□□，□□□有侍郎桥。
官同谢傅惭高洁，位过周公肆吝骄。
□□□心木绵鬼，秽声不与骨俱销。
六月十二日侍郎橋感事
作者：方回
朝代：宋

□大歷歷七南朝，幾□□潮夜復潮。
湖上已無□□□，□□□有侍郎橋。
官同謝傅慚高潔，位過周公肆吝驕。
□□□心木綿鬼，穢聲不與骨俱銷。
六言四首·其一
作者：方回
朝代：宋

馬文園消渴病，嵇中散絕交書。
未害子虛烏有，可□□□才疏。
六言四首·其二
作者：方回
朝代：宋

樓中老子無事，座上梅花盛開。
閉目不閉鼻孔，暗□□□自來。
句·其二
作者：方回
朝代：宋

屈使守鄉國，護保□□□。
□□□比屋，燕雀語□□。
客况六言五首·其四
作者：方回
朝代：宋

輔嗣元不識易，安國未嘗傳書。
周官謬釋揆岳，□□□□瓜魚。
松鶴詞
作者：方回
朝代：宋

千桃李之穠華兮不如我之孤松，彼眩三春之朝露兮我專一丘壑之風，聽此以洗耳兮又何有乎牛鬬之聰。
百鶑啼兮萬蝶舞，不如我獨鶴兮褵褷其羽，顧月池之在地兮各以影而自侶。
九轉砂成兮鶴頂同丹，我鬢不凋兮松鬣長青，何十八公之爲夢兮胎仙夜鳴醉魂醒。
亦貞其心兮亦癯其形，與我作朋兮俱千齡。
松鹤词
作者：方回
朝代：宋

千桃李之秾华兮不如我之孤松，彼眩三春之朝露兮我专一丘壑之风，听此以洗耳兮又何有乎牛鬬之聪。
百鶑啼兮万蝶舞，不如我独鹤兮褵褷其羽，顾月池之在地兮各以影而自侣。
九转砂成兮鹤顶同丹，我鬓不凋兮松鬣长青，何十八公之为梦兮胎仙夜鸣醉魂醒。
亦贞其心兮亦癯其形，与我作朋兮俱千龄。
王御史野塘图歌
作者：方回
朝代：宋

野塘之水兮其色油油，以畜以泄兮灌我良畴。
弋有鳬雁兮盟有鸥，我出而仕兮可则进，脱如不可兮还我锄耰。
水之上兮山之下，稷黍枣栗兮野塘之坞。
秋收其实兮于粲满筥，车既膏兮马不前，退而家食兮孰予敢侮。
我思野塘兮繄古之沂，有怀其人兮瑟声希。
可由求赤兮贤宁不希，登之廊肆兮佩玉黼黻，否则岂无春服兮咏雩风而与归。
王御史野塘圖歌
作者：方回
朝代：宋

野塘之水兮其色油油，以畜以泄兮灌我良疇。
弋有鳬雁兮盟有鷗，我出而仕兮可則進，脫如不可兮還我鋤耰。
水之上兮山之下，稷黍棗栗兮野塘之塢。
秋收其實兮於粲滿筥，車既膏兮馬不前，退而家食兮孰予敢侮。
我思野塘兮繄古之沂，有懷其人兮瑟聲希。
可由求赤兮賢寧不希，登之廊肆兮佩玉黼黻，否則豈無春服兮詠雩風而與歸。
畫觀世音贊
作者：方回
朝代：宋

□見呻吟，我砭我針。
人有此心，即觀世音。
皇甫巨川父年八十八母年八十四歌
作者：方回
朝代：宋

屈二指兮郎罢九秩，虽则九秩兮髯犹如漆。
梁之郊兮黍稷栉栉，父曰儿归兮吾督汝铚。
加六算兮圣善九旬，虽则九旬兮髪犹未银。
汴之水兮鲂鲤鳞鳞，母曰儿归兮我甘汝珍。
夫妇偕老兮古无此比，父母俱存兮今谁其拟。
禄养于南兮云胡不善，汴梁言还兮昼锦乐只。
二老有子兮又有孙，寿且康兮施及后昆。
逮老及彭兮永贞厥根，泽诗熏书兮益大宁斋翁之门。
皇甫巨川父年八十八母年八十四歌
作者：方回
朝代：宋

屈二指兮郎罷九秩，雖則九秩兮髯猶如漆。
梁之郊兮黍稷櫛櫛，父曰兒歸兮吾督汝銍。
加六算兮聖善九旬，雖則九旬兮髪猶未銀。
汴之水兮魴鯉鱗鱗，母曰兒歸兮我甘汝珍。
夫婦偕老兮古無此比，父母俱存兮今誰其擬。
祿養于南兮云胡不善，汴梁言還兮晝錦樂只。
二老有子兮又有孫，壽且康兮施及後昆。
逮老及彭兮永貞厥根，澤詩薰書兮益大寧齋翁之門。
觀世音像贊
作者：方回
朝代：宋

觀見世間，苦痛之心。
而往救之，脫彼呻吟。
咄，千□□□，□□隻眼。
曰何以故，以心觀心。
观世音像赞
作者：方回
朝代：宋

观见世间，苦痛之心。
而往救之，脱彼呻吟。
咄，千□□□，□□隻眼。
曰何以故，以心观心。
贈胡端本顯伯教諭二首·其一
作者：方回
朝代：宋

星□□□□諸胡，鄉里人人仰範模。
韜養沉潜求大□，□揮□□號通□。
□生不出跧吟屋，垂老□□□□□。
□□舊坑硯中覓，浮溪汪氏遯翁朱。
赠胡端本显伯教谕二首·其一
作者：方回
朝代：宋

星□□□□诸胡，乡里人人仰范模。
韬养沉潜求大□，□挥□□号通□。
□生不出跧吟屋，垂老□□□□□。
□□旧坑砚中觅，浮溪汪氏遯翁朱。
輔德廟碑歌
作者：方回
朝代：宋

綠之渚兮浣侯衣，青厥蟾兮神所依。
未壯而逝兮匪夭，白首者拜兮莫之敢非。
潮來兮潮往，侯朝出遊兮夜歸。
侯昔家兮今廟，奠椒醑兮神其我釂。
渺渺兮綠之渚，子陵在上兮子胥下。
羊裘孔樂兮鴟夷猶怒，勾吳炎漢兮俯仰今古。
侯之願兮天不違，保我民兮靡兵靡饑。
水無蛟蜮兮山無貙豹，有蘋有芷兮歲其報。
彭殤共盡兮孰盡而神，不死者心兮幻者身。
雨八荒兮先我桑梓，刊此石兮百世之史。
辅德庙碑歌
作者：方回
朝代：宋

绿之渚兮浣侯衣，青厥蟾兮神所依。
未壮而逝兮匪夭，白首者拜兮莫之敢非。
潮来兮潮往，侯朝出游兮夜归。
侯昔家兮今庙，奠椒醑兮神其我釂。
渺渺兮绿之渚，子陵在上兮子胥下。
羊裘孔乐兮鸱夷犹怒，勾吴炎汉兮俯仰今古。
侯之愿兮天不违，保我民兮靡兵靡饥。
水无蛟蜮兮山无貙豹，有苹有芷兮岁其报。
彭殇共尽兮孰尽而神，不死者心兮幻者身。
雨八荒兮先我桑梓，刊此石兮百世之史。
題九歌圖
作者：方回
朝代：宋

惟此楚騷，能歌蓋寡。
我醉友能老嚴灘者，駕風驂雲。
此誰其寫，是常夢中與之遊也。
題凍雀著色梅花
作者：方回
朝代：宋

一枝玉蕊艷□□，□雀雙跧凍翼香。
誰識綠毛掛么鳳，坡仙詩眼醉南□。
題施好古示龔學古瘦馬六言
作者：方回
朝代：宋

畫馬不學韓幹，我知八十翁心。
使皆肥□□□，□□□□可斟。
題王起宗畫雪扇六言
作者：方回
朝代：宋

何必見戴安道，月圓夜雪晴時。
烏府王起宗畫，□□□□虛谷詩。
題醉仙圖
作者：方回
朝代：宋

晉七賢歟，唐八仙歟。
胸吞萬古，氣高九天。
糞土軒冕，膏肓林泉。
造性命之閫奧，眇文章之蹄筌。
見李耳於樹下，參伏羲於畫前。
爰養素於黄庭，亦存神於丹田。
既萬累之盡掃，惟一真之獨全。
生涯無他，糟丘酒船。
畫史遊戲，醉態蹁躚。
或相舁扶，或相攀牽。
或袒而舞，或跣而眠。
堂堂八尺，如頹玉山。
烱烱一寸，如珠在淵。
老夫一笑知其然，非愚非癡非狂顛。
题冻雀着色梅花
作者：方回
朝代：宋

一枝玉蕊艷□□，□雀双跧冻翼香。
谁识绿毛挂么凤，坡仙诗眼醉南□。
题王起宗画雪扇六言
作者：方回
朝代：宋

何必见戴安道，月圆夜雪晴时。
乌府王起宗画，□□□□虚谷诗。
喜遷鶯
作者：方岳
朝代：宋

淮山秋曉。問西風幾度，雁雲蛩草。鐵色驄驕，金花袍窄，未覺塞垣寒早。笳鼓聲中晴色，一羽不飛邊報。君莫道，怎乾坤許大，英雄能少。談笑。鳴鏑處，生縛胡雛，烽火傳音耗。漠漠寒沙，荒荒殘照，正空不勞深討。但喜歡迎馬首，猶是中原遺老。關何事，待歸來細話，一尊傾倒。
如夢令
作者：方岳
朝代：宋

雨洗海棠如雪。又是清明時節。燕子幾時來，只了為花愁絕。愁絕。愁絕。枉與春風分說。
如夢令
作者：方岳
朝代：宋

知是誰家燕子。直恁惺鬆言語。深入繡簾來，無奈落花飛絮。春去。春去。且道干卿何事。
最高樓
作者：方岳
朝代：宋

秋崖底，雲臥欲生苔。無夢到公臺。有月鋤、曉帶烏犍去，與煙蓑、夜釣白魚來。問誰能，供酒料，辦詩材。君莫笑、閒忙棋得勢。也莫笑、浮湛漁得計。胸次老，雪崔嵬。付老夫、小小鸕鷀杓，盡諸公、袞袞鳳凰臺。且容儂，多種竹，剩栽梅。
最高樓
作者：方岳
朝代：宋

溪南北，本自一漁舟。煙雨幾盟鷗。白魚不負鸕鷀杓，青蓑不減鷫鸘裘。怎無端，貪射策，覓封侯。既不似、古人能識字。又不似、今人能識事。空老去，自宜休。帝鄉五十六朝暮，人間四十四春秋。問何如，茅一把，橘千頭。
最高樓
作者：方岳
朝代：宋

朝元了，萬鶴放班回。攜月下天來。初平家看青羊石，滕王閣醉綠螺杯。試鳴琴，花蕩漾，玉崔嵬。前十日、鵲橋飛寶鐙。後一月、兔奩開玉鏡。秋色淨，夜徘徊。申從五嶽三光出，亥將二首六身排。問何其，餐沆瀣，燕蓬萊。
木蘭花慢
作者：方岳
朝代：宋

慨晴江渺渺，乘風下、倚滄浪。問許大乾坤，金焦兩點，曾幾興亡。平章古人安在，但青山、煙水共微茫。不道鷺嘲鷗笑，歸來鬢已蒼蒼。垂楊。舞盡斜陽。雙燕語、盡渠忙。黯柔情不管，花深傳漏，羽急飛觴。思量人間如夢，放半分、佯醉半佯狂。明日海棠猶舊，春風未老秋娘。
水龍吟
作者：方岳
朝代：宋

晝長庭院深深，春柔一枕流霞醉。蒙松欲醒，嬌羞還困，錦屏圍翠。豆寇初肥，櫻桃微綻，玉闌同倚。記華清浴起，渭流波暖，紅漲膩、棄脂水。燕子來時天氣。盡韶風、與詩為地。芳叢雨歇，露痕日釅，英英仙意。莫恨無香，最憐有韻，天然情致。待問春能幾，五更猶是，拌今宵睡。
水龍吟
作者：方岳
朝代：宋

當年睡裡聞香，阿誰喚做花間瑞。巾飄瀋水，籠燻古錦，擁青綾被。初日酣晴，柔風逗暖，十分情致。掩窗綃，待得香融酒醒，盡消受、這春思。從把萬紅排比。想較伊、更爭些子。詩仙老手，春風妙筆，要題教似。十里揚州，三生杜牧，可曾知此。趁紫唇微綻，芳心半透，與騷人醉。
沁園春
作者：方岳
朝代：宋

鶯帶春來，鵑喚春歸，春總不知。恨楊花多事，杏花無賴，半隨殘夢，半惹晴絲。立盡碧雲，寒江欲暮，怕過清明燕子時。春且住，待新雛熟了，卻問行期。問春春竟何之。看紫態紅情難語離。想芳韶猶剩，牡丹知處，也須些個，付與荼縻。喚取娉婷，勸教春醉，不道五更花漏遲。愁一餉，笑車輪生角，早已天涯。
沁園春
作者：方岳
朝代：宋

蠢彼鼪鼯，嗟爾何為，敢瞰長淮。遣詩書元帥，又勞指畫，神仙壽日，不放襟懷。略已三年，可曾一笑，天豈慳吾老子哉。諸人者，且攜將雅頌，留待磨崖。我姑酌彼金罍。便小醉、寧辭鸚鵡杯。問今何時也，子其休矣，有如此酒，奚取吾儕。帝曰不然，政須卿輩，作我長城惟汝諧。凝望處，見紅塵飛騎，捷羽東來。
沁園春
作者：方岳
朝代：宋

盡為春愁，盡勸春歸，直恁恨深。況雨急黃昏，寒欺客路，月明夜半，人夢家林。店舍無煙，楚鄉寒食，一片花飛那可禁。小凝佇，黯紅蔫翠老，江樹陰陰。汀洲杜若誰尋。想朝鶴怨兮猿夜吟。甚連天芳草，悽迷離恨，拂簾香絮，撩亂深心。汝亦知乎，吾今倦矣，甕有餘春可共斟。歸來也，問淵明而後，誰是知音。
沁園春
作者：方岳
朝代：宋

歲在永和，癸丑暮春，修禊蘭亭。有崇山峻嶺，茂林修竹，清流湍激，映帶山陰。曲水流觴，群賢畢至，是日風和天氣清。亦足以，供一觴一詠，暢敘幽情。悲夫一世之人。或放浪形骸遇所欣。雖快然自足，終期於盡，老之將至，後視猶今。隨事情遷，所之既倦，俯仰之間跡已陳。興懷也，將後之覽者，有感斯文。
沁園春
作者：方岳
朝代：宋

有美人兮，鐵石心腸，寄春一枝。喜蘚生龍甲，那因雪瘦，月橫鶴膝，不受寒欺。雲臥空山，夢迴孤驛，生怕渠嗔未敢詩。江頭路，問銷魂幾許，索笑何時。賦成字字明珠。君莫倚、家風舊解題。嘆水曹安在，飄然欲去，逋仙已矣，其與誰歸。煙雨愁予，江山老我，畢竟歲寒然後知。微酸在，盡危譙斜倚，殘角孤吹。
沁園春
作者：方岳
朝代：宋

把酒問花，繭栗梢頭，春今幾何。笑身居近侍，階翻萬玉，面丐菩薩，髻擁千螺。一一牙籤，英英碧字，佔定花間甲乙科。歸來也，傍紫薇吟處，揉作陽和。祗今花事無多。看幾許風煙付與他。待圍將翡翠，怕蜂粘粉，織成雲錦，遣鳳銜梭。誰翦並刀，贈之燕玉，莫負雙娥嬌溜波。花應道，盡花強人面，底用能歌。
沁園春
作者：方岳
朝代：宋

子盍規夫，商丘之木，有樗不才。縱斧斤睥睨，何妨雪立，風煙傲兀，怎問春回。老子似之，倦遊久矣，歸曬漁蓑羹芋魁。村鋤外，聞韭今有子，芥已生臺。天於我輩悠哉。縱作賦問天天亦猜。且醉無何有，酒徒陶陸，與二三子，詩友陳雷。正爾眠雲，阿誰敲月，不是我曹不肯來。君且住，怕口生荊棘，胸有塵埃。
漢宮春
作者：方岳
朝代：宋

雲澗之癯，有詩盟未了，鷗泛江湖。一官直為仙耳，不受塵驅。高情逸韻，自蘭亭、已後都無。準擬畫、剡舟夜雪，與君相對成圖。半竹苔寒如此，問誰歟來者，鶴伴薰爐。何如貯之天上，風露冰壺。江南春早，想梅花、不肯欺吾。疑便是，孤山之北，水鄉月影林逋。
漢宮春
作者：方岳
朝代：宋

問訊何郎，怎春風未到，卻月橫枝。當年東閣詩興，夫豈吾欺。雲寒歲晚，便相逢、已負深期。煩說與、秋崖歸也，留香更待何時。家住江南煙雨，想疏花開遍，野竹巴籬。遙憐水邊石上，煞欠渠詩。月壺雪甕，肯相從、捨我其誰。應自笑，生來孤峭，此心卻有天知。
燭影搖紅
作者：方岳
朝代：宋

輦路融晴，宮雲逗曉青旗報。梅邊香沁彩鞭寒，初信花風到。笑語誰家簾幕，鏤冰絲、紅粉綠鬧。髻橫玉燕，鬢顫瓊幡，不能知掉。看見春來，麴塵微漲催蘭棹。嬌橫拂略上柔條，等得鶯眠覺。引出千花萬草。喜攙先、椒盤竹爆。問誰天上，瑤帖初供，玉堂歸儤。
瑞鶴仙
作者：方岳
朝代：宋

中元才過節。正宇宙澄清，一天寒碧。涼飆動秋色。算佳辰恰是，下弦當日。天生俊傑。富文才、瑰奇挺特。看蔥蔥，和氣薰城，共慶武夷仙伯。難得。釣鰲連六，虎傍登名，新題淡墨。從容蓮幕。遊花縣，無邀隔。縱風流別駕，難淹紫詔，行對天顏咫尺。更堪誇，萱草長春，紅衣交列。
瑞鶴仙
作者：方岳
朝代：宋

一年寒盡也。問秦沙、梅放未也。幽尋者誰也。有何郎佳約，歲雲除也。南枝暖也。正同雲、商量雪也。喜東皇，一轉洪鈞，依舊春風中也。香也。騷情釀就，書味燻成，這些情也。玉堂深也。莫道年華歸也。是迴圈、三百六旬六日，生意無窮已也。但丁寧，留取微酸，調商鼎也。
百字謠·念奴嬌
作者：方岳
朝代：宋

河南靈地，信從生俊傑，皆由天佑。見說簪纓稱世襲，復是青氈還舊。學海淵源，筆端鋒鏑，未遜誰居右。使臺暫贊，直須黃閣環召。欣遇初度良辰，中原節過，九日方稱壽。好看萊衣□舞處，盡羨一門三秀。名過河東，迭居宰職，復見韋平胄。祝君遐算，南山松柏長茂。
眼兒媚
作者：方岳
朝代：宋

雁帶新霜幾多愁。和月落滄洲。桂花如許，菊花如許，怎不悲秋。江山例合閒人管，也白幾分頭。去年曾此，今年曾此，煙雨孤舟。
花心動
作者：方岳
朝代：宋

雪帶邊寒，渺愁予、雪中誰抱奇節。遜在揚州，逋老孤山，芳信頓成消歇。江南茅屋今安在，疏影瘦、祗堪嘆息。歸來未，沙頭立盡，暮天雲碧。自笑梁園賦客。倚舊日鞍韉，春風巾幘。問訊橫枝，暖熱新花，無處訪尋詩閣。幾年不見冰霜面，知誰共、批風支月。歸來也，鷗盟不妨再結。
風流子
作者：方岳
朝代：宋

小樓簾不卷，花正鬧、燈火競春宵。想舊日何郎，飛金叵羅，三生杜牧，醉董嬌饒。香塵路，雲松鸞髻鬌，月襯馬蹄驕。彷彿神仙，劉安雞犬，分明富貴，子晉笙簫。人生行樂耳，君不見、迷樓春綠迢迢。二十四、經行處，舊月今橋。但索笑梅花，酒消新雪，縱情詩草，筆捲春潮。俯仰人間陳跡，莫惜金貂。
鵲橋仙
作者：方岳
朝代：宋

銀河無浪，瓊樓不暑。一點柔情如水。肯捐蘭珮了渠愁，盡閒卻、纖纖機杼。波心沁雪，鷗邊分雨。翦得荷花能楚。天公煞自解風流，看得我、如何銷汝。
齊天樂
作者：方岳
朝代：宋

孤篷夜傍低叢宿，蕭蕭雨聲悲切。一岸霜痕，半江煙色，愁到沙頭枯葉。澹雲沒滅。黯西風吹老，滿汀新雪。天豈無情，離騷點點送歸客。歸去來兮怎得，盡鷺翅鷗倚，乍寒時節。秋晚山川，夕陽浦漵，贏得別腸千結。濤翻浪疊。那得似西來，一筇橫絕。搔首江南，雁銜千里月。
點絳唇
作者：方有開
朝代：宋

七里灘邊，江光漠漠山如戟。漁舟一葉。徑入寒煙碧。笑我塵勞，羞對雙臺石。身如織。年年行役。魚鳥渾相識。
句
作者：方至
朝代：宋

缺多圆少如月，盛极衰来物易秋。
齊天樂
作者：方衡
朝代：宋

皇天眷佑中興烈。維嶽共生鴻碩。鎮撫精神，規恢排程，未數至言長策。中原徯望，總萬里山河，盡歸經畫。更看旋乾轉坤，煩一指麾力。胡塵頓消海岱，倚天長嘯處，兼惠南北。寶鎮還朝，聖恩如海，趁得崧高華席。星晨步峻，看丹鳳飛來，趣登樞極。□壽齊天，願齊開壽域。
黃鶴引
作者：方資
朝代：宋

生逢垂拱。不識干戈免田隴。士林書圃終年，庸非天寵。才初闒茸。老去支離何用。浩然歸弄。似黃鶴、秋風相送。塵事塞翁心，浮世莊生夢。漾舟遙指煙波，群山森動。神閒意聳。回首利鞿名鞚。此情誰共。問幾斛、淋浪春甕。
清平樂
作者：施乘之
朝代：宋

風消雲縷。一碧無今古。欲壞上元天不許。晴了晚來些雨。莫言冷落山家。山翁本厭繁華。試問蓮燈千炬，何如月上梅花。
曲遊春
作者：施嶽
朝代：宋

畫舸西泠落，佔柳陰花影，芳意如織。小楫衝波，度麴塵扇底，粉香簾隙。岸轉斜陽隔。又過盡、別船簫笛。傍斷橋、翠繞紅圍，相對半篙晴色。頃刻。千山暮碧。向沽酒樓前，猶系金勒。乘月歸來，正梨花夜縞，海棠煙幕。院宇明寒食。醉乍醒、一庭春寂。任滿身、露溼東風，欲眠未得。
水龍吟
作者：施嶽
朝代：宋

翠鰲湧出滄溟，影橫棧壁迷煙墅。樓臺對起，闌干重憑，山川自古。梁苑平蕪，汴堤疏柳，幾番晴雨。看天低四遠，江空萬里，登臨處、分吳楚。兩岸花飛絮舞。度春風、滿城簫鼓。英雄暗老，昏潮曉汐，歸帆過艫。淮水東流，塞雲北渡，夕陽西去。正淒涼望極，中原路杳，月來南浦。
清平樂
作者：施嶽
朝代：宋

水遙花瞑。隔岸炊煙冷。十里垂楊搖嫩影。宿酒和愁都醒。
蘭陵王
作者：施嶽
朝代：宋

柳花白。飛入青煙巷陌。憑高處，愁鎖斷橋，十里東風正無力。西湖路咫尺。猶阻仙源資訊。傷心事，還似去年，中酒懨懨度寒食。閒窗掩春寂。但粉指留紅，茸唾凝碧。歌塵不散蒙香澤。念鸞孤金鏡，雁空瑤瑟。芳時涼夜盡怨憶。夢魂省難覓。鱗鴻，渺蹤跡。縱羅帕親題，錦字誰織。緘情慾寄重城隔。又流水斜照，倦簫殘笛。樓臺相望，對暮色，恨無極。
解語花
作者：施嶽
朝代：宋

雲容冱雪，暮色添寒，樓臺共臨眺。翠叢深窅。無人處、數蕊弄春猶小。幽姿謾好。遙相望、含情一笑。花解語，因甚無言，心事應難表。莫待牆陰暗老。稱琴邊月夜，笛裡霜曉。護香須早。東風度、咫尺畫闌瓊沼。歸來夢繞。歌雲墜、依然驚覺。想恁時，小几銀屏冷未了。
摸魚兒
作者：施樞
朝代：宋

柳蒙茸、暗凌波路。煙飛慘淡平楚。七香車駐猊環掩，遙認翠華雲母。芳景暮。鴛甃悄、銖衣來按飛瓊舞。淒涼洛浦。漸玉漏沈沈，清陰滿地，乘月步虛去。銷凝處。誰說三生小杜。翔螭聲斷簫鼓。情知禁苑酥塵涴，羞與倡紅同譜。春幾度。想依舊、苔痕長印唐昌土。風流千古。人在小紅樓，朱簾半卷，香注玉壺露。
詩二首·其一
作者：施清臣
朝代：宋

花裏蝶，花裏休。
蓼中蟲，蓼中死。
人生甜苦皆是緣，法只可隨順應之。
诗二首·其一
作者：施清臣
朝代：宋

花里蝶，花里休。蓼中虫，蓼中死。人生甜苦皆是缘，法只可随顺应之。
诗二首·其一
作者：施清臣
朝代：宋

花裏蝶，花裏休。
蓼中虫，蓼中死。
人生甜苦皆是缘，法只可随顺应之。
沁園春
作者：施翠巖
朝代：宋

披紫菟裘，上白鷺亭，看吹洞簫。望長江庚鯨過，江橫素練，回仙鶴度，月在青霄。依約淮山，清冷風露，如到瀛洲聽海濤。浮圖近，更玉鈴金鐸，初奏琅玕。人間夢境廖廖。問故國繁華能幾朝。有千年枯井，龍沉鳳怨，數邱黃壤，兔走猿嗥。莫問榮華，不如歸去。短棹孤篷乘夜潮。翠巖下，耕白雲二頃，勝種仙苗。
亲耕籍田四首 其二 六州
作者：无名氏
朝代：宋

昭圣武，不战屈人兵。干戈戢，烽燧息，海宇清宁。民丰业，歌咏升平。愿咸归畎亩，力穑为氓。经界正、东作西成。农务轸皇情。躬亲耒耜，相劝深耕。人心感悦，击壤沸欢声。乘鸾辂，羽旗彩仗鲜明。传清跸，行黄道，缇骑出重城。仰瞻日表，映朱纮。环佩更锵鸣。百执公卿。不辞染履意专精。准拟奉粢盛。田多稼，风行遐迩，家家给足，胥庆三登。
卓牌儿/卓牌子
作者：无名氏
朝代：宋

当年早梅芳，曾邂逅、飞琼侣。肌云莹玉，颜开嫩桃，腰支轻袅，未胜金缕。佯羞整云鬟，频向人、娇波寄语。湘佩笑解，韩香暗传，幽欢后期难诉。梦魂顿阻。似一枕、高唐云雨。蕙心兰态，知何计重遇。试问春蚕丝多少，未抵离愁半缕。凝伫。望凤楼何处。
南郊恭谢三首 其二 六州
作者：无名氏
朝代：宋

承天统，圣主应昌辰。宝箓降，飙游至，瑞命庆惟新。崇大号，仰奉高真。献岁当初吉，天下皆春。谒秘宇、藻卫星陈。芗霭极纷纶。琼编焜耀，仙衣綷䌨，垂旒俯拜，荐献礼惟寅。芬芳备，精衷上达穹旻。尊道祖，享清庙，助祭万方臻。升泰畤、缛典弥文。侍群臣。汉庭儒雅彬彬。烟飞火举毕严禋。天地降氤氲。高临华阙，恩覃动植，庆延宗社，圣寿比灵椿。
叠青钱·作垒
作者：无名氏
朝代：宋

夏日正长，无奈如焚天气。火云耸、奇峰天外。未雨先雷。畏日流金，六龙高驾火轮飞。纹簟纱厨，风车谩搅，月扇空挥。金炉烟细。午风轻转，堪避炎威。渐凉生池阁，卷起帘幕珠玑。娇娥美丽。天然秀色冰肌。玉栏深径，荷香旖旎。玉管声齐。
古记/如梦令
作者：无名氏
朝代：宋

一枕恹恹春困。记得小梅风韵。何处最关情，嫩蕊初传芳信。堪恨。堪恨。谁傍横斜疏影。腊半雪梅初绽。玉屑琼英碎剪。素艳与清香，别有风流堪羡。苞嫩。蕊嫩。羞破寿阳人面。疑是水晶宫殿。云女天仙宝宴。吟赏欲黄昏，风送一声羌管。烟淡。霜淡。月在画楼西畔。
古记/如梦令·其一
作者：无名氏
朝代：宋

一枕恹恹春困。记得小梅风韵。何处最关情，嫩蕊初传芳信。堪恨。堪恨。谁傍横斜疏影。
古记/如梦令·其二
作者：无名氏
朝代：宋

腊半雪梅初绽。玉屑琼英碎剪。素艳与清香，别有风流堪羡。苞嫩。蕊嫩。羞破寿阳人面。
忆人人/鹊桥仙
作者：无名氏
朝代：宋

密传春信。微妆晓景，淡伫香苞欲绽。临风虽未吐芳心，奈暗露、盈盈粉面。何人月下，一声长笛，即是飞英凌乱。凭阑无惜赏芳姿，更莫待、倾筐已满。前村深雪，难寻幽艳，无奈清香漏绽。烟梢霜萼出墙时，似暗妒、寿阳妆面。幽香浮动，无缘攀赏，但只心劳魂乱。不辞他日醉琼姿，又只恐、阴成子满。
忆吹箫慢/凤凰台上忆吹箫
作者：无名氏
朝代：宋

血洒霜罗，泪薄艳锦，伊方教我成行。渐望断、斜桥暮柳，曲水归云。月暗风高露冷，独自才抵孤城。江南远，今夜就中，愁损行人。愁人。旧香遗粉，空淡淡馀暖，隐隐残痕。到这里、思量是我，忒㬠无情。水更无情侣我，催画航、一日三程。休烦恼，相见定约新春。
拜星月/拜星月慢
作者：无名氏
朝代：宋

贺新春，尽带春花、春幡春胜，是处春光明媚。
百字谣/念奴娇·二月初四
作者：无名氏
朝代：宋

中和节后，云翳净、向夕新蟾飞出，月姊传声，明日是、紫府神仙诞节。彩系麒麟，瑞腾嵩岳，喜气交洋溢。魁星头上，光芒仍露消息。好是一鹗秋风，鞭云驾雾，去作龙门客。看取长安花夹道，人在广寒宫阙。春酒千钟，秋娘一曲，大醉豪无敌。八千椿算，摩挲重见铜狄。
百宝妆/新雁过妆楼
作者：无名氏
朝代：宋

一抹弦器，初宴画堂，琵琶人把当头。髻云腰素，仍占绝风流。轻拢慢捻，生情艳态，翠眉黛颦，无愁谩似愁。变新声曲，自成获索，共听一奏梁州。弹到遍急敲颖，分明似语，争知指面纤柔。坐中无语，惟断续金虬。曲终暗会王孙意，转步莲、徐徐卸凤钩。捧瑶觞，为喜知音，劝佳人、沉醉迟留。
籍田明道二年四曲 其二 六州
作者：无名氏
朝代：宋

寰宇定，四海奉文思。书轨混，梯航凑，共戴昌期。稽古典、方咏京坻。耕籍丰民稼，敦本农时。陈羽卫、日月旌旗。衮冕次坛壝。帷宫宿设，梐枑相差。穆清端拱，星毕照罘罳。良宵永，为民广洽，厖褫奏、行漏昭庭燎，铙吹鼓曾飔。百神拥卫斗东移。明发俨皇仪。手揽洪縻。丰年万亿与千斯。德泽遍华夷。回旋辂、天临双阙，四方在宥，永保鸿基。
藉田明道二年四曲 其四 奉禋歌
作者：无名氏
朝代：宋

六龙承驭。紫坛平、瑞蔼葱笼拥神都。肃环卫、严貔虎。鸡人行漏传呼。灵景霁、星斗临帝居。旷天宇。微风来、翠幄绕相乌。对越方初。笳鼓震，铙箫举。阳律才动协气舒。氛祲交祛。物昭苏。抚瑶图。柴类精诚，当契唐虞。思前古。泰平承多祐。包戈偃革，柔远咏皇谟。称文武。四表覆盂。端冕出、从路车。兵帅谨储胥。唯奏凯、乐康衢。朝野欢娱。歌帝烈，扬盛节，圜丘礼大洽，霈泽绵区。
转调贺圣朝/贺圣朝
作者：无名氏
朝代：宋

渐觉一日，浓如一日，不比寻常。若知人、为伊瘦损，成病又何妨。相思到了，不成模样，收泪千行。把从前泪，来做水流，也流到伊行。
锦堂春/锦堂春慢·雪梅
作者：无名氏
朝代：宋

腊雪初晴，冰销凝泮，寻幽闲赏名园。时向长亭登眺，倚遍朱阑。拂面严风冻薄，满阶前、霜叶声乾。见小台深处，数叶江梅，漏泄春权。百花休恨开晚，奈韶华瞬息，常放教先。非是东君私语，和煦恩偏。欲寄江南音耗，念故人、隔阔云烟。一枝赠春色，待把金刀，剪倩人传。
靖州歌
作者：无名氏
朝代：宋

小娘子，叶底花，无事出来吃盏茶。
喜遷鶯
作者：易祓
朝代：宋

帝城春晝。見杏臉桃腮，胭脂微透。一霎兒晴，一霎兒雨，正是催花時候。淡煙細柳如畫，雅稱踏青攜手。怎知道、那人人，獨倚闌干消瘦。別後。音信斷，應是淚珠，滴遍香羅袖。記得年時，膽瓶兒畔，曾把牡丹同嗅。故鄉水遙山遠，怎得新歡如舊。強消遣，把閒愁推入，花前杯酒。
百宝装新燕过妆楼
作者：晁端礼
朝代：宋

枫叶初丹，苹花渐老，蘅皋谁系扁舟。故人思我，征棹少淹留。一尊潋滟西风里，共醉倒、同销万古愁。况今宵自有，明月照人，逼近中秋。常爱短李家声，金闺彦士，才高沈谢何刘。片帆初卷，歌吹是扬州。此心自难拘形役，恨未能、相从烂漫游。酒醒时，路遥人远，为我频上高楼。
人嬌
作者：晁端禮
朝代：宋

旋剔銀燈，高褰斗帳。孜孜地、看伊模樣。端相一餉，揉搓一餉。不會得、知他甚家娘養。不見些兒，行思坐想。分飛後、怎生□向。天天若許，長長偎傍。頂帶著、一生也即不枉。
喜遷鶯
作者：晁端禮
朝代：宋

清和時序。望桂影漸生，薰風微度。挺秀金芝，傳芳玉葉，天上瑞麟重睹，競爽謝庭蘭玉，信美西壅鴛鴦。慶門裡，把丹枝爭折，青雲平步。聲譽。喧盛世，人詠少年，古錦囊中句。藝祖諸孫，宗王賢子，偏愛汝陽眉宇。畫堂令辰稱壽，願與岡陵同固。更看取，繼汧公勳業，東平茅土。
喜遷鶯
作者：晁端禮
朝代：宋

佇立蘅皋暮，凍雲乍斂，霜飆微列。悵飲杯深，陽關聲苦，愁見畫船催發。夜來紅淚燭，還解惜、王孫輕別。悵望處，乍金絲冷落，蘭薰銷歇。聞說。歸興切。華鬢未生，得意濃時節。畫楫門開，斑衣追逐，曉日鳳凰雙闕。帝城春信早，隨處有、江梅攀折。爛熳賞，也多應忘了，東堂風月。
喜遷鶯
作者：晁端禮
朝代：宋

嫩柳初搖翠。怪朝來早有，飛花零墜。洞門斜開，珠簾初卷，驚起謝娘吟綴。蕊珠宮殿曉，誰亂把、雲英揉碎。氣候晚，被寒風捲渡，龍沙千里。沈醉。深院裡。粉面照人，疑是瑤池會。潤拂爐煙，寒欺酒力，低壓管絃聲沸。豔陽過半也，應是好、郊原新霽。待更與上層樓，遍倚欄干十二。
壽星明·沁園春
作者：晁端禮
朝代：宋

露溼晴花，散紅香清影，建章宮殿。玉宇風來，銀河雲斂，天外老人星現。向曉千官入，稱慶山呼鰲抃。鳳髓香飄，龍墀翡翠，簾櫳高卷。朝罷仗衛再整，肅鳴鞘，又向瑤池高宴。海寓承平，君臣相悅，樂奏徵招初遍。治極將何報，檢玉泥金封禪。見說山中居民，待看雕輦。
慶壽光
作者：晁端禮
朝代：宋

丹扆疏恩，慶闈受命，聖朝廣孝非常。大邑高封，名兼壽考輝光。閭巷相傳盛事，煥絲五色成章。崇新棟，天語榮誇，共瞻積善華堂。靈龜薦祉，紫鸞稱壽，千鍾泛酒，百和焚香。況有新教歌舞，妙選絲篁。餘慶從今沓至，看兒孫、朱紫成行。聞說道，賢得陰功，姓名仍在仙鄉。
木蘭花·玉樓春
作者：晁端禮
朝代：宋

苦春宵漏短，夢迴晚、酒醒遲。正小雨初收，餘寒未放，怯試單衣。嬌痴。最尤殢處，被羅襟、印了宿妝眉。瀟灑春工鬥巧，算來不在花枝。芳菲。正好踏春，攜素手、暫分飛。料恨月愁花，多應瘦損，風柳腰肢。歸期。況春未老，過南園、尚及牡丹時。拼卻欄邊醉倒，共伊插滿頭歸。
水龍吟
作者：晁端禮
朝代：宋

夜來深雪前村路，應是早梅初綻。故人贈我，江頭春信，南枝向暖。疏影橫斜，暗香浮動，月明溪淺。向亭邊驛畔，行人立馬，頻回首、空腸斷。別有玉溪仙館。壽陽人、初勻妝面。天教佔了，百花頭上，和羹未晚。最是關情處，高樓上、一聲羌管。仗誰人向道，何如留取，倚朱欄看。
水龍吟
作者：晁端禮
朝代：宋

小桃零落春將半。雙燕卻來池館。名園相倚，初開繁杏，一枝遙見。竹外斜穿，柳間深映，粉愁香怨。任紅敧宋玉，牆頭千里，曾牽惹、人腸斷。常記山城斜路，噴清香、日遲風暖。春陰挫後，馬前惆悵，滿枝紅淺。深院簾垂雨，愁人處、碎紅千片。料明年更發，多應更好，約鄰翁看。
水龍吟
作者：晁端禮
朝代：宋

嶺梅香雪飄零盡，繁杏枝頭猶未。小桃一種，妖嬈偏佔，春工用意。微噴丹砂，半含朝露，粉牆低倚。似誰家丱女，嬌痴怨別，空凝睇、東風裡。好是佳人半醉。近橫波、一枝爭媚。元都觀裡，武陵溪上，空隨流水。惆悵如紅雨，風不定、五更天氣。念當年門裡，如今陌上，灑離人淚。
水龍吟
作者：晁端禮
朝代：宋

倦遊京洛風塵，夜來病酒無人問。九衢雪小，千門月淡，元宵燈近。香散眉梢，凍消池面，一番春信。記南樓醉裡，西城宴闕，都不管、人春困。屈指流年未幾，早人驚、潘郎雙鬢。當時體態，如今情緒，多應瘦損。馬上牆頭，縱教瞥見，也難相認。憑欄干，但有盈盈淚眼，把羅襟搵。
永遇樂
作者：晁端禮
朝代：宋

雪霽千巖，春回萬壑，和氣如許。今古稽山，風流人物，真是生申處。兒童竹馬，歡迎夾道，爭為使君歌舞。道當年、蓬萊朵秀，又來作蓬萊主。一編勳業，家傳幾世，自是赤松仙侶。青瑣黃堂，等閒遊戲，又問乘槎路。銀河耿耿，使星今夜，應與老人星聚。要知他、秋羹訊息，早梅初吐。
永遇樂
作者：晁端禮
朝代：宋

龍閣先芬，鳳毛榮繼，當世英妙。峻嶽儲靈，長庚應夢，還慶佳辰到。黃花浥露，碧瓦凝霜，香馥郡齊清曉。憶當年、青雲平步，共喜驟躋華要。陰功厚德，玉符金篆，錫與世間難老。注意方濃，分符屢請，雅志人應少。棠陰無訟，樂府新教，正醉山頻倒。有誰萊衣遊戲，萱堂壽考。
沁園春
作者：晁端禮
朝代：宋

絡緯催涼，斷虹收雨，庭梧報秋。繞郡城、千頃煙波綠，正魚肥酒美，名冠東州。芰荷風細，蒹葭煙淡，宛在瀟湘南岸頭。凝望處，似桃源洞口，初泛蘭舟。賢侯。醞藉風流。向庭訟閒時多宴遊。有信陵家世，梁園客右，才華高掩，沈謝何劉。政聲朝奏，除書夕至，即看歸趨丹鳳樓。須眷戀，況新堂瑩澈，好共遲留。
河滿子
作者：晁端禮
朝代：宋

滿浦亭前楊柳，一年兩度攀條。瞬息光陰都幾許，離情常是迢迢。須信沈腰易瘦，爭教潘鬢相饒。不忍重尋香徑，還來獨立溪橋。唯有無情東去水，來時曾傍蘭橈。今夜欲求好夢，望中莫遣魂銷。
河滿子
作者：晁端禮
朝代：宋

草草時間歡笑，厭厭別後情懷。留下一場煩惱去，今回不比前回。幸自一成休也，阿誰教你重來。眠夢何曾安穩，身心沒處安排。今世因緣如未斷，終期他日重諧。但願人心長在，到頭天眼須開。
清平樂
作者：晁端禮
朝代：宋

嬌羞未慣。長是低花面。笑裡愛將紅袖掩。遮卻雙雙笑靨。早來簾下逢伊。怪生頻整衫兒。元是那回歡會，齒痕猶在凝脂。
清平樂
作者：晁端禮
朝代：宋

朦朧月午。點滴梨花雨。青翼欺人多謾語。訊息知他真否。獸爐鴛被重燻。故將燈火挑昏。最恨西風搖幕，誤人幾度迎門。
清平樂
作者：晁端禮
朝代：宋

深沈玉宇。枕簟清無暑。睡起花陰初轉午。一霎飛雲過雨。雨餘隱隱殘雷。夕陽卻照庭槐。莫把繡簾垂下，妨它雙燕歸來。
清平樂
作者：晁端禮
朝代：宋

清樽泛菊。共剪西窗燭。一抹朱弦新按曲。更遣歌喉細逐。明朝匹馬西風。黃雲衰草重重。試問劍歌悲壯，何如玉指輕攏。
清平樂
作者：晁端禮
朝代：宋

瑣窗朱戶。曾是嬌眠處。只有餘香留得住。滿地花鈿翠羽。三年宋玉東鄰。斷腸月夕煙春。看取畫屏深處，題詩欲付何人。
玉女搖仙佩
作者：晁端禮
朝代：宋

宮梅弄粉，御柳搖金，又喜皇州春早。盛世生賢，真仙應運，當日來從三島。車馬喧青曉。看千鍾賜飲，中人傳詔。最好是、芝蘭並砌，鳴佩腰金，綵衣相照。爐煙嫋。高堂半卷珠簾，神仙飄緲。須信槐庭蔭美，鳳沼波澄，屈指十年三到。九敘重歌，元圭再錫，已把成功來告。四海瞻儀表。慶君臣會集，詩符天保。況自有、仙風道骨，玉函金篆，陰功須報。方知道。八千歲月椿難老。
玉葉重黃
作者：晁端禮
朝代：宋

玉纖初拈梅花蕊。早憶著、上元天氣。重尋舊曲聲韻，收拾放燈歡計。況人生、百歲能幾。任東風、笑我雙鬢裡。重來花下醉也，不減舊時風味。
百寶裝·新燕過妝樓
作者：晁端禮
朝代：宋

楓葉初丹，蘋花漸老，蘅皋誰系扁舟。故人思我，徵棹少淹留。一尊瀲灩西風裡，共醉倒、同銷萬古愁。況今宵自有，明月照人，逼近中秋。常愛短李家聲，金閨彥士，才高沈謝何劉。片帆初卷，歌吹是揚州。此心自難拘形役，恨未能、相從爛熳遊。酒醒時，路遙人遠，為我頻上高樓。
綠頭鴨·多麗
作者：晁端禮
朝代：宋

晚雲收，淡天一片琉璃。爛銀盤、來從海底，皓色千里澄輝。瑩無塵、素娥淡佇，靜可數、丹桂參差。玉露初零，金風未凜，一年無似此佳時。露坐久，疏瑩時度，烏鵲正南飛。瑤臺冷，欄干憑暖，玉下遲遲。念佳人，音塵別後，對此應解相思。最關情、漏聲正永，暗斷腸、花影偷移。料得來宵，清光未減，陰晴天氣又爭知。共凝戀、如今別後，還是隔年期。人強健，清尊素影，長願相隨。
脫銀袍
作者：晁端禮
朝代：宋

纖條綠沁。春色為伊難禁。傳芳意、東君信任。燕愁鶯懶，怕輕寒猶禁。護佔得、幽香轉甚。粉面初勻，冰肌未飲。何須愛、妖桃勝錦。夜闌人靜，任月華來浸。待抱著、花枝醉寢。
臨江仙
作者：晁端禮
朝代：宋

火冷燈□山驛靜，無人與暖香衾。阿誰教你惜人深。一成迷後，不忘有如今。枕畔耳邊都悄悄，憶伊模樣聲音。些兒年紀正難禁。盟言雖在，只恐我痴心。
蘇幕遮
作者：晁端禮
朝代：宋

碧桃花，春婉娩。未斷塵緣，暫別瑤池宴。謫限迢迢應未滿。乘月驂鸞，曾有深深願。帝城賒，鳳樓遠。長壽杯深，此際誰人勸。悶倚屏山凝淚眼。百和煙中，細想千嬌面。
訴衷情
作者：晁端禮
朝代：宋

金盆水冷又重煨。不肯傍妝臺。從教髻鬟鬆慢，斜嚲捲雲釵。蓮步穩，黛眉開。後園回。手挼柳帶，鬢插梅梢，探得春來。
訴衷情
作者：晁端禮
朝代：宋

紅窗小艇雨餘天。李郭未神仙。片時篷底幽夢，即是五湖船。追往事，惜流年。恨風煙。向人依舊，兩行垂楊，一片新蟬。
訴衷情
作者：晁端禮
朝代：宋

吳宮絕豔楚宮腰。怯掛紫檀槽。纖纖玉筍輕拈，鶯語弄春嬌。松鈿帶，嚲金翹。暗香飄。紅牙拍碎，絳蠟燒殘，月淡天高。
醉蓬萊
作者：晁端禮
朝代：宋

乍酒醒孤館，夢斷幽窗，嫩涼天氣。瀟灑情懷，想鄉關迢遞。一枕清風，半簾殘月，是悶人滋味。南浦離多，東陽帶緩，新來憔悴。因念當時，亂花深徑，畫楫環溪，屢陪歡醉。蹤跡飄流，頓相望千里。水遠山高，雁沈魚阻，奈信音難寄。吟社闌珊，酒徒零落，重尋無計。
醉蓬萊
作者：晁端禮
朝代：宋

看梅梢初動，池面冰澌，小春時候。當日生賢，慶黃家忠厚。龍種殊常，照人眉宇，似汝陽端秀。世取賢科，臚傳聖語，增光華胃。天漢靈源，最為親近，茅土真封，舊相傳授。開府新恩，拜除書非久。鳴佩拖紳，曳香搖翠，向畫堂稱壽。物外光陰，樽前笑語，年年依舊。
醉蓬萊
作者：晁端禮
朝代：宋

正中秋初過，淡碧雲容，嫩涼天氣。紫府真仙，暫謫居塵世。慕道高情，照人清骨，是壽星標緻。德在民心，勳藏帝室，清芬相繼。庭有芝蘭，世調鼎鼐，晉美烏衣，漢稱韋氏。未必當時，解功成身退。天下蒼生，未知此意，望謝公重起。善頌陰資，何須更覓，西山靈劑。
醉蓬萊
作者：晁端禮
朝代：宋

向重門深閉，永夜孤眠，夢魂飛過。夢裡分明，共玉人雙臥。粉淡香濃，翠深紅淺，是那回梳裹。楚雨難成，巫雲易散，依前驚破。無緒無聊，向誰分訴，獨語獨言，自家摧挫。夢也多磨，更那堪真個。暗數殘更，半敧孤枕，對夜深燈火。怨淚頻彈，愁腸屢斷，伊還知麼。
金人捧露盤
作者：晁端禮
朝代：宋

天錫禹圭堯瑞，君王受釐，未央宮殿。三五慶元宵，掃春寒、花外蕙風輕扇。龍闕前瞻，鳳樓背聳，中有鰲峰見。漸紫宙、星河晚。放桂華浮動，金蓮開遍。御簾卷。須臾萬樂喧天，群仙扶輦。雲間，都人望天表，正仙葩競插，異香飄散。春宵苦長短。指花陰，愁聽漏傳銀箭。京國繁華，太平盛事，野老何因見。但時效華封祝，願歲歲聞道，金輿遊宴。暗魂斷。天涯望極長安遠。
金盞倒垂蓮
作者：晁端禮
朝代：宋

流水漂花，記同尋閬苑，曾宴桃源。痛飲狂歌，金盞倒垂蓮。未省負、佳時良夜，爛遊風月三年。別後空報瑤琴，誰聽朱弦。風流少年儒將，有威名震虜，談笑安邊。寄我新詩，何事賦歸田。想歌酒、情懷如舊，後房應也依然。此外莫問升沈，且鬥樽前。
金盞子
作者：晁端禮
朝代：宋

斷魂凝睇。望故國迢迢，倦搖徵轡。恨滿西風，有千里雲山，萬重煙水。遙夜枕冷衾寒，數更籌無寐。想伊家、應也背著孤燈，暗彈珠淚。屈指。重算歸期，知他是何時見去裡。翻思繡閣舊時，無一事，只管愛爭閒氣。及至恁地單棲，卻千般追悔。從今後，彼此記取，厭厭況味。
雨霖鈴
作者：晁端禮
朝代：宋

槐陰添綠。雨餘花落，酒病相續。閒尋雙杏凝佇，池塘暖、鴛鴦浴。卻向窗晝臥，正春睡難足。嘆好夢、一一無憑，帳掩金花座凝目。當時共賞移紅燭。向花間、小飲杯盤促。薔薇花下曾記，雙鳳帶、索題詩曲。別後厭厭，應是香肌，瘦減羅幅。問燕子、不肯傳情，甚入華堂宿。
鵲橋仙
作者：晁端禮
朝代：宋

多情應解，留連春意，滿地縈花惹絮。王孫何在不歸來，又遍滿、閒門要路。咸陽原上，姑蘇臺下，腸斷綠波南浦。迢迢歸思碧連雲，解送我、春山盡處。
鵲橋仙
作者：晁端禮
朝代：宋

從來因被，薄情相誤，誤得人來已怕。那回時、有願不昏沈，甚近日、依前又也。你莫撋就，偎隨人便，卻騎牆兩下。自家懣、都望有前程，背地裡、莫教人咒罵。
黃河清
作者：晁端禮
朝代：宋

晴景初升風細細。雲收天淡如洗。望外鳳凰雙闕，蔥蔥佳氣。朝罷香菸滿袖，近臣報、天顏有喜。夜來連得封章，奏大河、徹底清泚。君王壽與天齊，馨香動上穹，頻降嘉瑞。大晟奏功，六樂初調清徵。合殿春風乍轉，萬花覆、千官盡醉。內家傳敕，重開宴、未央宮裡。
黃鸝繞碧樹
作者：晁端禮
朝代：宋

鴛瓦霜輕，玳簾風細，高門瑞氣非煙。積厚源深，有長庚應夢，喬嶽生賢。妙齡秀髮，慶謝庭、蘭玉爭妍。名動縉紳，況文章政術，俱是家傳。別有陰功厚德，向東州、治獄平反。玉函高篆，仙風道骨，錫與長年。最好素秋新霽，對畫堂、高啟賓筵。何妨縱樂笙歌，剩舉觥船。
點絳唇
作者：晁端禮
朝代：宋

我也從來，喚作真個收拾定。據伊情性。怎到如今恁。撋就百般，終是心腸狠。應難更。是我薄命。不怨奴薄倖。
點絳唇
作者：晁端禮
朝代：宋

洞戶深沈，起來閒繞回郎轉。鳳簫聲遠。小院楊花滿。舊曲重尋，移遍秦箏雁。芳心亂。欄干憑暖。目向天涯斷。
傳言玉女
作者：晁衝之
朝代：宋

一夜東風，吹散柳梢殘雪。御樓煙暖，正鰲山對結。簫鼓向晚，鳳輦初歸宮闕。千門燈火，九街風月。繡閣人人，乍喜遊、困又歇。笑勻妝面，把朱簾半揭。嬌波向人，手拈玉梅低說。相逢常是，上元時節。
如夢令
作者：晁衝之
朝代：宋

門在垂楊陰裡。樓枕曲江春水。一陣牡丹風，香壓滿園花氣。沈醉。沈醉。不記綠窗先睡。
如夢令
作者：晁衝之
朝代：宋

簾外新來雙燕。珠閣瓊樓穿遍。香徑得泥歸，飛蹙池塘波面。誰見。誰見。春晚昭陽宮殿。
如夢令
作者：晁衝之
朝代：宋

牆外轆轤金並。驚夢瞢騰初省。深院閉斜陽，燕入陰陰簾影。人靜。人靜。花落鳥啼風定。
漢宮春
作者：晁衝之
朝代：宋

瀟灑江梅，向竹梢稀處，橫兩三枝。東君也不愛惜，雪壓風欺。無情燕子，怕春寒、輕失佳期。惟是有、南來歸雁，年年長見開時。清淺小溪如練，問玉堂何似，茅舍疏籬。傷心故人去後，冷落新詩。微雲淡月，對孤芳、分付他誰。空自倚，清香未減，風流不在人知。
漢宮春
作者：晁衝之
朝代：宋

黯黯離懷，向東門繫馬，南浦移舟。薰風亂飛燕子，時下輕鷗。無情渭水，問誰教、日日東流。常是送、行人去後，煙波一向離愁。回首舊遊如夢，記踏青殢飲，拾翠狂遊。無端彩雲易散，覆水難收。風流未老，拚千金，重入揚州。應又是、當年載酒，依前名佔青樓。
上林春/一络索·韩相生日
作者：晁补之
朝代：宋

天惜中秋，三夜淡云，占得今宵明月。孟陬岁好，金风气爽，清时挺生贤哲。相门出相，算钟庆、自应累叶。乍归来，暂燕处，共仰赤松高辙。想人生、会须自悦。浮云事，笑里尊前休说。旧有衮衣，公归未晚，千岁盛明时节。命圭相印，看重赏、晋公勋业。济生灵，共富寿，海山天阔。
乐哉侯之邦兮乐哉侯之堂兮
作者：晁补之
朝代：宋

乐哉侯之邦兮，封楚宫与复关。美哉洋洋水兮，昆崙始乎并川。桐离夫其实兮，绿竹兑于丘园。三年庶夫有成兮，蹇吾师其永叹。营室壁而建墉兮，参国一其可观。涂椒丘吾驾车兮，揽予騑之啴啴。袭予旆之悠悠兮，侯降观其于田。春阳满其亲天兮，乃物作而芄兰。来吾省夫在畴兮，介黍稷之有年。侯宁般于游兮，无非事而不烦。羌信修而好我兮，曷怀归而翩翩。信侯邦之可乐兮，蹇携手其同行。乐哉侯之堂兮，高门桀兮兰锜。切云冠之峨峨兮，四牡矫兮戾止。夜悠悠其未晨兮，纷侯庭之徙履。云容容而承楣兮，日澹澹兮阶戺。雨雪晛其将流兮，黄宫动乎子美。爰俶生之煌煌兮，又尚兹夫介祉。严若植其姣服兮，侯何须兮堂际。进蕙帱予称觥兮，芬予席之兰茝。朱颜忽其满堂兮，五音昌兮来会。藐姑射之绰约兮，愿悫保而为使。洵侯堂之可乐兮，与日月其无圮。
乐哉侯之邦兮乐哉侯之堂兮·其一
作者：晁补之
朝代：宋

乐哉侯之邦兮，封楚宫与復关。
美哉洋洋水兮，昆崙始乎并川。
桐离夫其实兮，绿竹兑于丘园。
三年庶夫有成兮，蹇吾师其永叹。
营室壁而建墉兮，参国一其可观。
涂椒丘吾驾车兮，揽予騑之啴啴。
袭予旆之悠悠兮，侯降观其于田。
春阳满其亲天兮，乃物作而芄兰。
来吾省夫在畴兮，介黍稷之有年。
侯宁般于游兮，无非事而不烦。
羌信修而好我兮，曷怀归而翩翩。
信侯邦之可乐兮，蹇携手其同行。
乐哉侯之邦兮乐哉侯之堂兮·其一
作者：晁补之
朝代：宋

乐哉侯之邦兮，封楚宫与复关。美哉洋洋水兮，昆崙始乎并川。桐离夫其实兮，绿竹兑于丘园。三年庶夫有成兮，蹇吾师其永叹。营室壁而建墉兮，参国一其可观。涂椒丘吾驾车兮，揽予騑之啴啴。袭予旆之悠悠兮，侯降观其于田。春阳满其亲天兮，乃物作而芄兰。来吾省夫在畴兮，介黍稷之有年。侯宁般于游兮，无非事而不烦。羌信修而好我兮，曷怀归而翩翩。信侯邦之可乐兮，蹇携手其同行。
冰玉堂辞
作者：晁补之
朝代：宋

论世以观士兮，集羲以为词。所非正而敢从兮，日可罣而东之。嗟若士之弗获兮，羌何忿而负石。繄圣贤之出处兮，惟遵道而守徳。凤览辉而乃下兮，雏犹耻乎腐吓。非九方之为使兮，夫何足以得马。庐岑岑以镇楚兮，汹大江之东涹。分阴阳之晦明兮，钟斯人以正直。惟天道与地宝兮，非所求其犹爱。与之全而不用兮，怀斯美以固在。大固不可以适兮，方固不可以圆。试回功谢于土谷兮，夫乃同道于禹稷。譬人生犹吹吷兮，无得丧之可齐。纷吾何指以为正兮，服吾初其庶几。
冰玉堂辞
作者：晁补之
朝代：宋

论世以观士兮，集义以为词。
所非正而敢从兮，日可罣而东之。
嗟若士之弗获兮，羌何忿而负石。
繄圣贤之出处兮，惟遵道而守德。
凤览辉而乃下兮，雏犹耻乎腐吓。
非九方之为使兮，夫何足以得马。
庐岑岑以镇楚兮，汹大江之东涹。
分阴阳之晦明兮，钟斯人以正直。
惟天道与地宝兮，非所求其犹爱。
与之全而不用兮，怀斯美以固在。
大固不可以适兮，方固不可以圆。
试回功谢于土谷兮，夫乃同道于禹稷。
譬人生犹吹吷兮，无得丧之可齐。
纷吾何指以为正兮，服吾初其庶几。
冰玉堂辞
作者：晁补之
朝代：宋

论世以观士兮，集义以为词。所非正而敢从兮，日可挂而东之。嗟若士之弗获兮，羌何忿而负石。繄圣贤之出处兮，惟遵道而守德。凤览辉而乃下兮，雏犹耻乎腐嚇。非九方之为使兮，夫何足以得马。庐岑岑以镇楚兮，汹大江之东涹。分阴阳之晦明兮，钟斯人以正直。惟天道与地宝兮，非所求其犹爱。与之全而不用兮，怀斯美以固在。大固不可以适兮，方固不可以圆。试回功谢于土谷兮，夫乃同道于禹稷。譬人生犹吹吷兮，无得丧之可齐。纷吾何指以为正兮，服吾初其庶几。
摸鱼儿东皋寓居
作者：晁补之
朝代：宋

买陂塘、旋栽杨柳，依稀淮岸江浦。东皋嘉雨新痕涨，沙觜鹭来鸥聚。堪爱处最好是、一川夜月光流渚。无人独舞。任翠幄张天，柔茵藉地，酒尽未能去。青绫被，莫忆金闺故步。儒冠曾把身误。弓刀千骑成何事，荒了邵平瓜圃。君试觑。满青镜、星星鬓影今如许。功名浪语。便似得班超，封侯万里，归计恐迟暮。
望涡流辞
作者：晁补之
朝代：宋

望涡流兮浼浼，势南折兮东还。水冲隈兮岸圮，嗟龙去兮几年。俛余进兮丛祠，俨帝服兮神冠。墙壁缋兮怪奇，泯蛇穴兮蜗盘。列缺鞭兮雷辀，卫两鳗兮骖鳣。老龟起兮雾游，跂玳瑁兮鳖鼋。或若马兮非人，纷陪后兮导前。木阴阴兮藻长，科斗舞兮下颠。鯈群出兮旅嬉，忽俱去兮不还。意土国兮无龙，恐逃桷兮藏櫋。帝有命兮时乘，亦隐隐兮填填。世铄石兮流金，将谁职兮此愆。包之水可揭也，涣之水可厉也。前汝足其暨也，后汝跗其踬也。江有鲵兮横渊，海有鲲兮翔天。汝隘此兮往争，滔淫水兮八埏。重曰：望其厓若有宅于隈。不汝争于厓，汝安其隈，泽不必施也。
望涡流辞
作者：晁补之
朝代：宋

望涡流兮浼浼，势南折兮东还。
水衝隈兮岸圮，嗟龙去兮几年。
俛余进兮藂祠，俨帝服兮神冠。
墙壁缋兮怪奇，泯蛇穴兮蜗盘。
列缺鞭兮雷辀，卫两鳗兮骖鳣。
老龟起兮雾游，跂瑇瑁兮鼈鼋。
或若马兮非人，纷陪后兮导前。
木阴阴兮藻长，科斗舞兮下颠。
鯈羣出兮旅嬉，忽俱去兮不还。
意土国兮无龙，恐逃桷兮藏𰗥。
帝有命兮时乘，亦隠隠兮填填。
世铄石兮流金，将谁职兮此愆。
包之水可揭也，涣之水可厉也。
前汝足其暨也，后汝跗其踬也。
江有鲵兮横渊，海有鲲兮翔天。
汝隘此兮往争，滔淫水兮八埏。
重曰：望其厓若有宅于隈。
不汝争于厓，汝安其隈，泽不必施也。
琴中宫调辞
作者：晁补之
朝代：宋

神仙神仙何处，青山裏，白云际，不似人间世。
源上正碧桃春，清溪乍逢人。
住无因，忆红尘，出洞花纷纷。
缀古诗语送无斁弟赴举
作者：晁补之
朝代：宋

鲜民之生，靡瞻匪父。
母氏劬劳，宁不我顾。
兄弟无远，惟予与女。
执子之手，此夕何夕。
我心藴结兮，嗟予弟行役。
二之日栗烈，飘风发发。
子之清扬，麻衣如雪。
载驰载驱，出宿于干。
揆之以日，体无咎言。
既差我马，远送于野。
敦彼独宿，于林之下。
无衣无褐，不念昔者。
陟彼高冈，或降于阿。
瞻望弗及，独寐晤歌。
展转反侧，不平谓何。
显允君子，洵美且异。
温其如玉，干禄岂弟。
春日载阳，薇亦作止。
睍睆黄鸟，嘤其鸣矣。
西归七首次韵和泗州十五叔父一
作者：晁补之
朝代：宋

洁腹不受污，昔人因食薇薇亦周土生，悲哉怀永饥武王与周公，圣德天动威奈此二子何，犹叹安适归
返迷辞
作者：晁补之
朝代：宋

五达跂，行者迷。茨菉蹊，蚖蜴嬉。杳凄凄，莽离离。赫隆曦，可还时。日黯西，与谁期。往不思，逢诡期。死？貔，安可知，亟反之。大道夷，都邑差。车马驰，冠剑祇。志可持，能足施。贵名垂，好爵靡。俨樽卮，餍粱肥。窈室帷，安厥妃。观盈亏，浩浩移。逝不迟，咸若斯。何绥绥，不返为。从魈夔，神索衰。今狐疑，后当悲。我此词，如泰龟。
追和陶渊明归去来辞
作者：晁补之
朝代：宋

归去来兮，吾无以归奚以归。
既身不足以任责，畏首尾而心悲。
慕往昔之经世，嗟吾力之莫追。
彼辞位而灌园，岂吾今之独非。
雨冥冥而荷笠，榛莽莽而褰衣。
我行野而视天，觉宇大而身微。
乃矜虻蚷，止驱息奔。
背隍筑室，面坂植门。
三绶从褫，图书尚存。
忘瓠落之可忧，比浮海之为樽。
跞太初而游意，弊无极而雕颜。
反国蜗而自足，俯巢幕而亦安。
解予辔之沃濡兮，脱予舝之间关。
识鸟鸣而物华，陶阳气以流观。
悟息渊而消枝，亦墐户而俱还。
惟文字之幼工，则虽老而桓桓。
归去来兮，彼河滨之善游。
或往学而丧生，復裹粮其安求。
善陶生之达情，不与世兮同忧。
实迷途其已远，惧斯人之莫畴。
或待兔守株，或遗剑刻舟。
虽成事之不说，聚悔踰于山丘。
庶西方之至言，聊反闻而逆流。
守一静而为君，亦何往而不休。
已焉哉，一昼一夜成四时。
子之叹川逝不留，颓光不可使东之。
韩终王子乔，汗漫难与期。
俯寸田之荆棘，曷不旦耘而暮耔。
悲在堂之蟋蟀，惭不乐于唐诗。
悟死生之如梦，亘今古而无疑。
追和陶渊明归去来辞
作者：晁补之
朝代：宋

归去来兮，吾无以归奚以归。既身不足以任责，畏首尾而心悲。慕往昔之经世，嗟吾力之莫追。彼辞位而灌园，岂吾今之独非。雨冥冥而荷笠，榛莽莽而褰衣。我行野而视天，觉宇大而身微。乃矜虻蚷，止驱息奔。背隍筑室，面坂植门。三绶从褫，图书尚存。忘瓠落之可忧，比浮海之为樽。跞太初而游意，弊无极而彫颜。反国蜗而自足，俯巢幕而亦安。解予辔之沃濡兮，脱予辖之间关。识鸟鸣而物华，陶阳气以流观。悟息渊而消枝，亦墐户而俱还。惟文字之幼工，则虽老而桓桓。归去来兮，彼河滨之善游。或往学而丧生，复裹粮其安求。善陶生之达情，不与世兮同忧。实迷途其已远，惧斯人之莫畴。或待兔守株，或遗剑刻舟。虽成事之不说，聚悔踰于山丘。庶西方之至言，聊反闻而逆流。守一静而为君，亦何往而不休。已焉哉，一昼一夜成四时。子之叹川逝不留，颓光不可使东之。韩终王子乔，汗漫难与期。俯寸田之荆棘，曷不旦耘而暮耔。悲在堂之蟋蟀，惭不乐于唐诗。悟死生之如梦，亘今古而无疑。
追和陶渊明归去来辞
作者：晁补之
朝代：宋

归去来兮，吾无以归奚以归。既身不足以任责，畏首尾而心悲。慕往昔之经世，嗟吾力之莫追。彼辞位而灌园，岂吾今之独非。雨冥冥而荷笠，榛莽莽厕褰衣。我行野而视天，觉宇大而身微。乃矜虻蚷，止驱息奔。背隍筑室，面坂植门。三绶从褫，图书尚存。忘瓠落之可忧，比浮海之为樽。跞太初而游意，弊无极而雕颜。反国蜗而自足，俯巢幕而亦安。解予辔之沃濡兮，脱予牵之间关。识鸟鸣而物华，陶阳气以流观。悟息渊而消枝，亦墐户而俱环。惟文字之幼工，则虽老而桓桓。归去来兮，彼河滨之善游。或往学而丧生，复里粮其安求。善陶生之逹情，不与世兮同忧。实迷途其已远，惧斯人之莫畴。或待兔守株，或遗剑刻舟。虽成事之不说，聚悔踰于山丘。庶西方之至言，聊反闻而逆流。守一静而为君，亦何往而不休。已焉哉，一书一夜成四时。子之叹川逝不留，颓光不可使东之。韩终王子乔，汗漫难与期。俯寸田之荆棘，曷不旦耘而暮耔。悲在堂之蟋蟀，惭不乐于唐诗。悟死生之如梦，亘今古而无疑。
遐观栖辞
作者：晁补之
朝代：宋

窘墙堵之伏潜兮，登斯栖以遐观。匪吾居之为隘兮，乾坤曶其盂盘。仰攀甍而拊楯兮，宇旷旷而益宽。彼何大而能舒兮，吾何眇而莫闲。霜肃垄而木枯兮，潦收窦而泽干。蓬鸣野而相追兮，呑海水而天寒。左睇兮城闉，右盼兮林坰。商贾纷其书合兮，陶冶蓊其烟兴。之罘杳以在东，双柏近而青青。物暇遽之不同兮，余亦不知其何情。聊浮游以相羊兮，初怫郁而中清。彼坱圠之无垠兮，人驹隙之暂更。道本夷而世险兮，夸夺餍而卒平。周垣兀其跨衍兮，逝千古于樵耕。春与秋之不淹兮，岁忽忽其峥嵘。招摇指于北陆兮，澹黄宫之阳生。固天道之反覆兮，气默会而孤萌。朝卷箔而极望兮，稍雾廊而日晶。及旸景之方中兮，晞余发乎南荣。浮云起而景翳兮，四暝合而覩星。风摵摵而感轩兮，雀啾啾而赴楹。收百为以清虑，施余裯而榻横。漠汹汹而非声兮，邈冉冉而非征。形欺魄而若存兮，神无亏而靡成。目瞳垅而罔觌兮，坐待日之方升。夜寥寥而未央兮，羌不寐而无营。
题惠崇画四首春
作者：晁补之
朝代：宋

东风回，江上渚，何处来，双白鹭。灼灼岸间桃，依俙兰杜苗。一衔湍濑鳞，一下青林梢。潇湘绿水春迢迢。
鸾车引
作者：晁补之
朝代：宋

推鸾车，伐鼍鼓。从帝子，迎天女。天女喜，立龙旂。冯小宝，光陆离。云斑斑，覆铜山。新城鸣鴂如乳乌，飞来为尔栖青梧。控鹤府令云衣裾，仆射窜死令公诛。妇惧儿无呼，儿呼惊索胡。宜都内人立次且，手擎何物金唾壶，请为大家画长图。徐公子，哗且止，卿无来，明堂屡舞覆龙杯。覆杯之傍戏大鼠，卿欲投之梁公惧。
鸾车引
作者：晁补之
朝代：宋

推鸾车，伐鼍鼓。
从帝子，迎天女。
天女喜，立龙旗。
冯小宝，光陆离。
云斑斑，覆铜山。
新城鸣鴂如乳乌，飞来为尔栖青梧。
控鹤府令云衣裾，仆射窜死令公诛。
妇惧儿无呼，儿呼惊索胡。
宜都内人立次且，手擎何物金唾壶，请为大家画长图。
徐公子，譁且止，卿无来，明堂屡舞覆龙杯。
覆杯之傍戏大鼠，卿欲投之梁公惧。
冰玉堂辭
作者：晁補之
朝代：宋

論世以觀士兮，集義以爲詞。
所非正而敢從兮，日可罣而東之。
嗟若士之弗獲兮，羌何忿而負石。
繄聖賢之出處兮，惟遵道而守德。
鳳覽輝而乃下兮，雛猶恥乎腐嚇。
非九方之爲使兮，夫何足以得馬。
廬岑岑以鎮楚兮，洶大江之東涹。
分陰陽之晦明兮，鍾斯人以正直。
惟天道與地寶兮，非所求其猶愛。
與之全而不用兮，懷斯美以固在。
大固不可以適兮，方固不可以圓。
試回功謝於土穀兮，夫乃同道於禹稷。
譬人生猶吹吷兮，無得喪之可齊。
紛吾何指以爲正兮，服吾初其庶幾。
勝勝慢·聲聲慢
作者：晁補之
朝代：宋

朱門深掩，擺盪春風，無情鎮欲輕飛。斷腸如雪，撩亂去點人衣。朝來半和細雨，向誰家、東館西池。算未肯、似桃含紅蕊，留待郎歸。還記章臺往事，別後縱青青，依舊時垂。灞岸行人多少，竟折柔枝。而今恨啼露葉，鎮香街、拋擲因誰。又爭可、妒郎誇春草，步步相隨。
尉遲杯
作者：晁補之
朝代：宋

去年時。正愁絕，過卻紅杏飛。沈吟杏子青時。追悔負好花枝。今年又春到，傍小闌、日日數花期。花有信，人卻無憑，故教芳意遲遲。及至待得融怡。未攀條拈蕊，已嘆春歸。怎得春如天不老，更教花與月相隨。都將命、拼與酬花，似峴山、落日客猶迷。盡歸路，拍手攔街，笑人沈醉如泥。
少年遊
作者：晁補之
朝代：宋

前時相見，樓頭窗畔，尊酒望銀蟾。如今間阻，銀蟾又滿，小閣下朱簾。願得吳山山前雨，長恁晚簾纖。不見樓頭嬋娟月，且寂寞、閉窗眠。
少年遊
作者：晁補之
朝代：宋

如今田野謾拋春。紅雨掩衡門。懶讀詩書，欠伸扶杖，几案任生塵。縱教便向東山老，誰知是個中人。莫怪年來，倦尋城市，嫌我性情真。
少年遊
作者：晁補之
朝代：宋

當年攜手，是處成雙，無人不羨。自間阻、五年也，一夢擁、嬌嬌粉面。柳眉輕掃，杏腮微拂，依前雙靨。盛睡裡、起來尋覓，卻眼前不見。
引駕行
作者：晁補之
朝代：宋

梅梢瓊綻，東君次第開桃李。痛年年、好風景，無事對花垂淚。園裡。舊賞處、幽葩柔條，一一動芳意。恨心事。春來間阻，憶年時、把羅袂。雅戲。櫻桃紅顆，為插邊明麗。又漸是。櫻桃嘗新，忍把舊遊重記。何意。便雲收雨歇，瓶沈簪折兩無計。謾追悔。憑誰向說，只厭厭地。
引駕行
作者：晁補之
朝代：宋

春雲輕鎖，春風乍扇園林曉。掃華堂，正桃李芳時，誕辰還到。年少。記絳蠟光搖，金猊香郁寶妝了。驟駿馬、天街向晚，喜同車、詠窈窕。多少。盧家壺範，杜曲家聲榮耀。慶孟光齊眉，馮唐白首，鎮同歡笑。縹緲。待琅函深討。芝田高隱去偕老。自別有、壺中永日，比人間好。
惜奴嬌
作者：晁補之
朝代：宋

歌闋瓊筵，暗失金貂侶。說衷腸、丁寧囑付。棹舉帆開，黯行色、秋將暮。欲去。待卻回、高城已暮。漁火煙村，但觸目傷離緒。此情向、阿誰分訴。那裡思量，爭知我，思量苦。最苦。睡不著、西風夜雨。
憶秦娥
作者：晁補之
朝代：宋

牽人意。高堂照碧臨煙水。清秋至。東山時伴，謝公攜妓。黃菊雖殘堪泛蟻。乍寒猶有重陽味。應相記。坐中少個，孟嘉狂醉。
摸魚兒
作者：晁補之
朝代：宋

買陂塘、旋栽楊柳，依稀淮岸江浦。東皋嘉雨新痕漲，沙觜鷗來鷺聚。堪愛處。最好是、一川夜月光流渚。無人獨舞。任翠幄張天，柔茵藉地，酒盡未能去。青綾被，莫憶金閨故步。儒冠曾把身誤。弓刀千騎成何事，荒了邵平瓜圃。君試覰。滿青鏡、星星鬢影今如許。功名浪語。便似得班超，封侯萬里，歸計恐遲春。
望渦流辭
作者：晁補之
朝代：宋

望渦流兮浼浼，勢南折兮東還。
水衝隈兮岸圮，嗟龍去兮幾年。
俛余進兮藂祠，儼帝服兮神冠。
牆壁繢兮怪奇，泯蛇穴兮蝸盤。
列缺鞭兮雷輈，衛兩鰻兮驂鱣。
老龜起兮霧游，跂瑇瑁兮鼈黿。
或若馬兮非人，紛陪後兮導前。
木陰陰兮藻長，科斗舞兮下顛。
鯈羣出兮旅嬉，忽俱去兮不還。
意土國兮無龍，恐逃桷兮藏{木邊}。
帝有命兮時乘，亦隠隠兮填填。
世鑠石兮流金，將誰職兮此愆。
包之水可揭也，渙之水可厲也。
前汝足其暨也，後汝跗其躓也。
江有鯢兮橫淵，海有鯤兮翔天。
汝隘此兮往爭，滔淫水兮八埏。
重曰：望其厓若有宅於隈。
不汝爭於厓，汝安其隈，澤不必施也。
樂哉侯之邦兮樂哉侯之堂兮·其一
作者：晁補之
朝代：宋

樂哉侯之邦兮，封楚宮與復關。
美哉洋洋水兮，崑崙始乎并川。
桐離夫其實兮，綠竹兌於丘園。
三年庶夫有成兮，蹇吾師其永歎。
營室壁而建墉兮，參國一其可觀。
塗椒丘吾駕車兮，攬予騑之嘽嘽。
襲予旆之悠悠兮，侯降觀其于田。
春陽滿其親天兮，乃物作而芄蘭。
來吾省夫在疇兮，介黍稷之有年。
侯寧般于遊兮，無非事而不煩。
羌信修而好我兮，曷懷歸而翩翩。
信侯邦之可樂兮，蹇携手其同行。
樂哉侯之邦兮樂哉侯之堂兮·其二
作者：晁補之
朝代：宋

樂哉侯之堂兮，高門桀兮蘭錡。
切雲冠之峨峨兮，四牡矯兮戾止。
夜悠悠其未晨兮，紛侯庭之徙履。
雲容容而承楣兮，日澹澹兮階戺。
雨雪晛其將流兮，黄宮動乎子美。
爰俶生之煌煌兮，又尚茲夫介祉。
嚴若植其姣服兮，侯何須兮堂際。
進蕙幬予稱觥兮，芬予席之蘭茝。
朱顔忽其滿堂兮，五音昌兮來會。
藐姑射之綽約兮，愿慤保而爲使。
洵侯堂之可樂兮，與日月其無圮。
歸田樂
作者：晁補之
朝代：宋

春又去，似別佳人幽恨積。閒庭院，翠陰滿，添晝寂。一枝梅最好，至今憶。正夢斷，爐煙嫋，參差疏簾隔。為何事、年年春恨，問花應會得。
水龍吟
作者：晁補之
朝代：宋

水晶宮繞千家，卞山倒影雙溪裡。白蘋洲渚，詩成春晚，當年此地。行遍瑤臺，弄英攜手，月嬋娟際。算多情小杜，風流未睹，空腸斷、枝間子。一似君恩賜與，賀家湖、千峰凝翠。黃粱未熟，紅旌已遠，南柯舊事。常恐重來，夜闌相對，也疑非是。向松陵回首，平蕪盡處，在青山外。
水龍吟
作者：晁補之
朝代：宋

滿湖高柳搖風，坐看驟雨來湖面。跳珠濺玉，圓荷翻倒，輕鷗驚散。堂上涼生，檻前暑退，羅裾凌亂。想東山謝守，綸巾羽扇，高歌下、青天半。應記狂飲司馬，去年時、黃花高宴。竹枝苦怨，琵琶多淚，新年鬢換。常恐歸時，眼中物是，日邊人遠。望隋河一帶，傷心霧靄，遣離魂斷。
水龍吟
作者：晁補之
朝代：宋

問春何苦匆匆，帶風伴雨如馳驟。幽葩細萼，小園低檻，壅培未就。吹盡繁紅，佔春長久，不如垂柳。算春常不老，人愁春老，愁只是、人間有。春恨十常八九。忍輕辜、芳醪經口。那知自是，桃花結子，不因春瘦。世上功名，老來風味，春歸時候。縱樽前痛飲，狂歌似舊，情難依舊。
水龍吟
作者：晁補之
朝代：宋

去年暑雨鉤盤，夜闌睡起同徵轡。今年芳草，齊河古岸，扁舟同艤。萍梗孤蹤，夢魂浮世。別離常是。念當時綠鬢，狂歌痛飲，今憔悴、東風裡。此去濟南為說。道愁腸、不醒猶醉。多情北渚，兩行煙柳，一湖春水。還唱新聲，後人重到，應悲桃李。待歸時，攬取庭前皓月，也應堪寄。
永遇樂
作者：晁補之
朝代：宋

銀燭將殘，玳筵初散，依舊愁緒。醉裡凝眸，嬌來縱體，此意難分付。憐伊只似，風前輕燕，好語暫來還去。重樓靜，珠簾休下，待掃畫梁留住。青娥浩齒，雲鬢花面，見了綺羅無數。只你厭厭，教人竟日，一點無由訴。如今拼了，縈眠惹夢，沒個頓身心處。深誠事，驂鸞解佩，是許未許。
永遇樂
作者：晁補之
朝代：宋

松菊堂深，芰荷池小，長夏清暑。燕引雛還，鳩呼婦往，人靜郊原趣。麥天已過，薄衣輕扇，試起繞園徐步。聽衡宇、欣欣童稚，共說夜來初雨。蒼菅徑裡，紫葳枝上，數點幽花垂露。東里催鋤，西鄰助晌，相戒清晨去。斜川歸興，け然滿目，回首帝鄉何處。只愁恐、輕鞭犯夜，灞陵舊路。
江頭秋風辭
作者：晁補之
朝代：宋

雒陽客，後車結駟傳燭食，人生富貴不易得。
江頭秋風旦夕起，胡爲翩翩雒陽陌。
雒陽陌，吹塵埃。
江頭樹，安在哉。
秋風起，菱花開。
鱸魚肥，歸去來。
清平樂
作者：晁補之
朝代：宋

寒風雁度。聲向千門去。也到文闈校文處。也到文君繡戶。背燈解帶驚魂。長安此夜秋聲。早是夜寒不寐，五更風雨無情。
清平樂
作者：晁補之
朝代：宋

炎天畏景。午漏那堪永。何苦相仍愁簿領。短壑清溪牽興。瑤臺月下曾逢。何由卻睹冰容。一笑為驅煩暑，故人元是清風。
清平樂
作者：晁補之
朝代：宋

黃花過也。月酒何曾把。寒蝶多情愛瀟灑。晴日雙雙飛下。沈吟獨倚朱闌。採芳貽向□邊。枕上醉排金靨，幽香付與誰憐。
琴中宮調辭
作者：晁補之
朝代：宋

神仙神仙何處，青山裏，白雲際，不似人間世。
源上正碧桃春，清溪乍逢人。
住無因，憶紅塵，出洞花紛紛。
紫玉簫
作者：晁補之
朝代：宋

羅綺叢中，笙歌叢裡，眼狂初認輕盈。無花解比，似一鉤新月，雲際初生。算不虛得，都佔與、第一佳名。輕歸去，那知有人，別後牽情。襄王自是春夢，休謾說東牆，事更難憑。誰教慕宋，要題詩曾倚，寶柱低聲。似瑤臺曉，空暗想、眾裡飛瓊。餘香冷、猶在小窗，一到魂驚。
綴古詩語送無斁弟赴舉
作者：晁補之
朝代：宋

鮮民之生，靡瞻匪父。
母氏劬勞，寧不我顧。
兄弟無遠，惟予與女。
執子之手，此夕何夕。
我心藴結兮，嗟予弟行役。
二之日栗烈，飄風發發。
子之清揚，麻衣如雪。
載馳載驅，出宿於干。
揆之以日，體無咎言。
既差我馬，遠送于野。
敦彼獨宿，于林之下。
無衣無褐，不念昔者。
陟彼高岡，或降于阿。
瞻望弗及，獨寐晤歌。
展轉反側，不平謂何。
顯允君子，洵美且異。
溫其如玉，干祿豈弟。
春日載陽，薇亦作止。
睍睆黄鳥，嚶其鳴矣。
萬年歡
作者：晁補之
朝代：宋

十里環溪，記當年並遊，依舊風景。採舫紅妝，重泛九秋清鏡。莫嘆歌臺蔓草，喜相逢、歡情猶勝。蘋洲畔、橫玉驚鸞，半天雲正愁凝。中秋醉魂未醒。又佳辰授衣，良會堪更。早歲功名，豪氣尚凌汝潁。能致黃金一井，也莫負、鴟夷高興。別有個、瀟灑田園，醉鄉天地同永。
萬年歡
作者：晁補之
朝代：宋

心憶春歸，似佳人未來，香徑無跡。雪裡江梅，因甚早知訊息。百卉芳心正寂。夜不寐、幽姿脈脈。圖清曉、先作宮妝，似防人見偷得。真香媚情動魄。算當時壽陽，無此標格。應寄揚州，何郎舊曾相識。花似何郎鬢白。恐花笑、逢花羞摘。那堪羌管驚心。也隨繁杏拋擲。
萬年歡
作者：晁補之
朝代：宋

憶惜論心，盡青雲少年，燕趙豪俊。二十南遊，曾上會稽千仞。捐袂江中往歲，有騷人、蘭蓀遺韻。嗟管鮑、當日貧交，半成翻手難信。君知未遇元禮，肯抽身盛時，尋我幽隱。此事談何容易，驥才方騁。彩舫紅妝圍定，笑西風、黃花班鬢。君欲問、投老生涯，醉鄉歧路偏近。
西平樂
作者：晁補之
朝代：宋

鳳詔傳來絳闋，當寧思賢輔。淮海甘棠惠化，霖雨商巖吉夢，熊虎周郊舊卜。千秋盛際，催促朝天歸去。動離緒。空眷戀，難暫駐。新植雙亭臨水，風月佳名未睹。準擬金尊時舉。況樂府、風流一部。妍歌妙舞，縈雲迴雪，親教與，恨難訴。爭欲攀轅借住。功成繡袞，重與江山作主。
訊息·永遇樂
作者：晁補之
朝代：宋

紅日葵開，映牆遮牖，小齋端午。杯展荷金，簪抽筍玉，幽事還數。綠窗纖手，朱奩輕縷。爭鬥彩絲艾虎。想沈江怨魄歸來，空惆悵、對菰黍。朱顏老去，清風好在，未減佳辰歡聚。趣蠟酒深斟，菖葅細糝，圍坐從兒女。還同子美，江村長夏，閒對燕飛鷗舞。算何須、楚王雄風，方消畏暑。
訴衷情
作者：晁補之
朝代：宋

小園過午，便覺涼生翠柏。戎葵閒出牆紅，萱草靜依徑綠。還是去年，浮瓜沈李，追涼故繞池邊竹。小筵促。忽憶楊梅正熟。下山南畔，畫舸笙歌逐。愁凝目。使君彩筆，佳人錦字，斷絃怎續。盡日欄干曲。
訴衷情
作者：晁補之
朝代：宋

東城南陌路歧斜。芳草遍藏遮。黃鸝自是來晚，莫恨海棠花。驚雪絮，滿天涯。送春賒。問春莫是，憶著東君，自去還家。
追和陶淵明歸去來辭
作者：晁補之
朝代：宋

歸去來兮，吾無以歸奚以歸。
既身不足以任責，畏首尾而心悲。
慕往昔之經世，嗟吾力之莫追。
彼辭位而灌園，豈吾今之獨非。
雨冥冥而荷笠，榛莽莽而褰衣。
我行野而視天，覺宇大而身微。
乃矜虻蚷，止驅息奔。
背隍築室，面坂植門。
三綬從褫，圖書尚存。
忘瓠落之可憂，比浮海之爲樽。
躒太初而游意，弊無極而彫顔。
反國蝸而自足，俯巢幕而亦安。
解予轡之沃濡兮，脫予舝之間關。
識鳥鳴而物華，陶陽氣以流觀。
悟息淵而消枝，亦墐戶而俱還。
惟文字之幼工，則雖老而桓桓。
歸去來兮，彼河濱之善游。
或往學而喪生，復裹糧其安求。
善陶生之達情，不與世兮同憂。
實迷途其已遠，懼斯人之莫疇。
或待兔守株，或遺劍刻舟。
雖成事之不說，聚悔踰於山丘。
庶西方之至言，聊反聞而逆流。
守一靜而爲君，亦何往而不休。
已焉哉，一晝一夜成四時。
子之歎川逝不留，頹光不可使東之。
韓終王子喬，汗漫難與期。
俯寸田之荆棘，曷不旦耘而暮耔。
悲在堂之蟋蟀，慚不樂於唐詩。
悟死生之如夢，亙今古而無疑。
過澗歇
作者：晁補之
朝代：宋

歸去。奈故人、尚作青眼相期，未許明時歸去。放懷處。買得東皋數畝，靜愛園林趣。任過客、剝啄相呼晝扃戶。堪笑兒童事業，華顛向誰語。草塘人悄，圓荷過微雨。都付邯鄲，一枕清風，好夢初覺，砌下槐影方停午。
金盞倒垂蓮
作者：晁補之
朝代：宋

休說將軍，解彎弓掠地，崑嶺河源。彩筆題詩，綠水映紅蓮。算總是、風流餘事，會須行樂□年。況有一部，隨軒脆管繁弦。多情舊遊尚憶，寄秋風萬里，鴻雁天邊。未學元龍，豪氣笑求田。也莫為、庭槐興嘆，便傷搖落悽然。後會一笑，猶堪醉倒花前。
金盞倒垂蓮
作者：晁補之
朝代：宋

諸阮英遊，盡千鍾飲量，百丈詞源。對舞春風，螺髻小雙蓮。念兩處、登高臨遠，又傷芳物新年。此淚不待，桓伊危柱哀弦。身閒未應無事，趁栽梅徑裡，插柳池邊。野鶴飄颻，幽興在青田。也莫話、書生豪氣，更銘功業燕然。畢竟得意，何如月下花前。
金鳳鉤
作者：晁補之
朝代：宋

春辭我向何處。怪草草、夜來風雨。一簪華髮，少歡饒恨，無計殢春且住。春回常恨尋無路。試向我、小園徐步。一闌紅藥，倚風含露。春自未曾歸去。
離亭宴
作者：晁補之
朝代：宋

憶向吳興假守。雙溪四垂高柳。儀鳳橋邊蘭舟過，映水雕甍華牖。燭下小紅妝，爭看史君歸後。攜手鬆亭難又。題詩水軒依舊。多少綠荷相倚恨，背立西風回首。悵望採蓮人，煙波萬重吳岫。
離亭宴
作者：晁補之
朝代：宋

丹府黃香堪笑。章臺墜鞭年少。細雨春風花落處，醉裡中人傳詔。卻上五湖船，悲歌楚狂同調。青草荊江波渺。香爐紫霄簪小。人去江山長依舊，幼婦空傳辭妙。灑淚作招魂，楓林子規啼曉。
題惠崇畫四首·其一
作者：晁補之
朝代：宋

東風回，江上渚，何處來，雙白鷺。
灼灼岸間桃，依稀蘭杜苗。
一銜湍瀨鱗，一下青林梢，瀟湘綠水春迢迢。
鬥百花
作者：晁補之
朝代：宋

臉色朝霞紅膩。眼色秋波明媚。雲度小釵濃鬢，雪透輕綺香臂。不語凝情，教人喚得回頭，斜盼未知何意。百態生珠翠。低問石上，鑿井何由及底。微向耳邊，同心有緣千里。飲散西池，涼蟾正滿紗窗，一語系人心裡。
鬥百花
作者：晁補之
朝代：宋

斜日東風深院。繡幕低迷歸燕。瀟灑小屏嬌面，彷彿燈前初見。與選筵中，銀盆半拆姚黃，插向鳳凰釵畔。微笑遮紈扇。教展香裀，看舞霓裳促遍。紅颭翠翻，驚鴻乍拂秋岸。柳困花慵，盈盈自整羅巾，須勸倒金盞。
鬥百花
作者：晁補之
朝代：宋

小小盈盈珠翠。憶得眉長眼細。曾共映花低語，已解傷春情意。重向溪堂，臨風看舞梁州，依舊照人秋水。轉更添姿媚。輿問階上，簸錢時節，記微笑，但把纖腰，向人嬌倚。不見還休，誰教見了厭厭，還是向來情味。
鬥百草
作者：晁補之
朝代：宋

別日常多，會時常少天難曉。正喜花開，又愁花謝，春也似人易老。慘無言、念舊日朱顏，清歡莫笑。便苒苒如雲，霏霏似雨，去無音耗。追想牆頭梅下，門裡桃邊，名利為伊都忘了。血寫香箋，淚封羅帕，記三日、離腸恨攪。如今事，十二樓空憑誰到。此情悄。擬回船、武陵路杳。
鬥百草
作者：晁補之
朝代：宋

往事臨邛，舊遊雅態羞重憶。解賦才高，好音情慧，琴裡句中暗識。正當年、似閬苑瓊枝，朝朝相倚。便滌器何妨，當爐正好，鎮同比翼。誰使褰裳佩失，推枕雲歸，惆悵至今遺恨積。雙鯉書來，大刀詩意，縱章臺、青青似昔。重尋事，前度劉郎轉愁寂。謾贏得。對東風、對花嘆息。
鳳凰臺上憶吹簫
作者：晁補之
朝代：宋

才短宮慵，命奇人棄，年年故里來遠。記往歲、蓮塘送我，遠赴荊蠻。莫道風情似舊，青鏡裡、綠鬢新斑。佳人怪，把盞為我，微斂眉山。從來嗣宗高韻，獨見賞，青雲憂絕塵間。謾回首、平生醉語，一夢驚殘。莫笑移花種柳，應備辦、投老同閒。縱枯槁，松檜奈得霜寒。
鳳凰臺上憶吹簫
作者：晁補之
朝代：宋

千里相思，況無百里，何妨暮往朝還。又正是、梅初淡佇，禽未綿蠻。陌上相逢緩轡，風細細、雲日斑斑。新晴好，得意未妨，行盡青山。應攜後房小妓，來為我，盈盈對舞花間。便拼了、松醪翠滿，蜜炬紅殘。誰信輕鞍射虎，清世裡、曾有人閒。都休說，簾外夜久春寒。
鳳簫吟·芳草
作者：晁補之
朝代：宋

曉曈曨。雨和雨細，南園次第春融。嶺梅猶妒雪，露桃雲杏，已綻碧呈紅。一年春正好，助人狂、飛燕遊蜂。更吉夢良辰，對花忍負金鍾。香濃。博山瀋水，小樓清旦，佳氣蔥蔥。舊遊應未改，武陵花似錦，笑語相逢。蕊宮傳妙訣，小金丹、同換冰容。況共有、芝田舊約，歸去雙峰。
鸞車引
作者：晁補之
朝代：宋

推鸞車，伐鼉鼓。
從帝子，迎天女。
天女喜，立龍旂。
馮小寶，光陸離。
雲斑斑，覆銅山。
新城鳴鴂如乳烏，飛來爲爾棲青梧。
控鶴府令雲衣裾，僕射竄死令公誅。
婦懼兒無呼，兒呼驚索胡。
宜都內人立次且，手擎何物金唾壺，請爲大家畫長圖。
徐公子，譁且止，卿無來，明堂屢舞覆龍盃。
覆盃之傍戲大鼠，卿欲投之梁公懼。
鹽角兒
作者：晁補之
朝代：宋

開時似雪。謝時似雪。花中奇絕。香非在蕊，香非在萼，骨中香徹。佔溪風，留溪月。堪羞損、山桃如血。直饒更、疏疏淡淡，終有一般情別。
黃鶯兒
作者：晁補之
朝代：宋

南園佳枝偏宜暑。兩兩三三修篁，新篁新出初齊，猗猗過簷侵戶。聽亂颭芰荷風，細灑梧桐雨。午餘簾影參差，遠林蟬聲，幽夢殘處。凝佇。既往盡成空，暫遇何曾住。算人間事、豈足追思，依依夢中情緒。觀數點茗浮花，一縷香縈炷。怪來人道陶潛，作得羲皇侶。
點絳唇
作者：晁補之
朝代：宋

回雁風微，養花濃淡天容好。似春知道。吉夢佳辰到。共樂春臺，攜手蓬萊小。同傾禱。願春不老。歲歲尋芳草。
點絳唇
作者：晁補之
朝代：宋

檀口星眸，豔如桃李情柔惠。據我心裡。不肯相拋棄。哭怕人猜，笑又無滋味。忡忡地。系人心裡。一句臨歧誓。
夜行自戲六五言
作者：晁說之
朝代：宋

觸熱褦襶幾許，我生何艱哉。
九天星斗初轉，汲井意徘徊。
不解鳴珂帝所，踉蹡没塵埃。
爲問晚嫁盧姬，一笑爲誰開。
集句书绅自用辞
作者：晁迥
朝代：宋

蒙以正，德而隐。专于静，遁于遁。无是无非无所求，无名无迹无诸闷。愚自书绅用此言，深心更与何人论。
自为观照总持辞
作者：晁逈
朝代：宋

事往终空，如云如风。
事来不绝，如日如月摄。
念神凝，久习而成。
触境情起，即时而止。
不可殚言，自当求理。
自爲觀照總持辭
作者：晁逈
朝代：宋

事往終空，如雲如風。
事來不絕，如日如月攝。
念神凝，久習而成。
觸境情起，即時而止。
不可殫言，自當求理。
集句书绅自用辞
作者：晁逈
朝代：宋

蒙以正，德而隠。
专于静，遯于遯。
无是无非无所求，无名无迹无诸闷。
愚自书绅用此言，深心更与何人论。
集句書紳自用辭
作者：晁逈
朝代：宋

蒙以正，德而隠。
專於靜，遯於遯。
無是無非無所求，無名無迹無諸悶。
愚自書紳用此言，深心更與何人論。
青門飲
作者：時彥
朝代：宋

胡馬嘶風，漢旗翻雪，彤雲又吐，一竿殘照。古木連空，亂山無數，行盡暮沙衰草。星斗橫幽館，夜無眠、燈花空老。霧濃香鴨，冰凝淚燭，霜天難曉。長記曉妝才了，一杯未盡，離懷多少。醉裡秋波，夢中朝雨，都是醒時煩惱。料有牽情處，忍思量、耳邊曾道。甚時躍馬歸來，認得迎門輕笑。
鹧鹧天
作者：晏几道
朝代：宋

陌上蒙蒙残絮飞
杜鹃花里杜鹃啼
年年底事不归去
怨月愁烟长为谁
梅雨细，晓风微
倚楼人听欲沾衣
故园三度群花谢
曼倩天涯犹未归
于飛樂
作者：晏幾道
朝代：宋

曉日當簾，睡痕猶佔香腮。輕盈笑倚鸞臺。暈殘紅，勻宿翠，滿鏡花開。嬌蟬鬢畔，插一枝、淡蕊疏梅。每到春深，多愁饒恨，妝成懶下香階。意中人，從別後，縈繫情懷。良辰好景，相思字、喚不歸來。
兩同心
作者：晏幾道
朝代：宋

楚鄉春晚，似入仙源。拾翠處、閒隨流水，踏青路、暗惹香塵。心心在，柳外青帘，花下朱門。對景且醉芳尊。莫話消魂。好意思、曾同明月，惡滋味、最是黃昏。相思處，一紙紅箋，無限啼痕。
喜團圓
作者：晏幾道
朝代：宋

危樓靜鎖，窗中遠岫，門外垂楊。珠簾不禁春風度，解偷送餘香。眠思夢想，不如雙燕，得到蘭房。別來只是，憑高淚眼，感舊離腸。
好女兒
作者：晏幾道
朝代：宋

綠遍西池。梅子青時。盡無端、盡日東風惡，更霏微細雨，惱人離恨，滿路春泥。應是行雲歸路，有閒淚、灑相思。想旗亭、望斷黃昏月，又依前誤了，紅箋香信，翠袖歡期。
好女兒
作者：晏幾道
朝代：宋

酌酒殷勤。盡更留春。忍無情、便賦餘花落，待花前細把、一春心事，問個人人。莫似花開還謝，願芳意、且長新。倚嬌紅、待得歡期定，向水沈煙底，金蓮影下，睡過佳辰。
少年遊
作者：晏幾道
朝代：宋

綠勾闌畔，黃昏淡月，攜手對殘紅。紗窗影裡，朦騰春睡，繁杏小屏風。須愁別後，天高海闊，何處更相逢。幸有花前，一杯芳酒，歡計莫匆匆。
少年遊
作者：晏幾道
朝代：宋

西溪丹杏，波前媚臉，珠露與深勻。南樓翠柳，煙中愁黛，絲雨惱嬌顰。當年此處，聞歌殢酒，曾對可憐人。今夜相思，水長山遠，閒臥送殘春。
少年遊
作者：晏幾道
朝代：宋

離多最是，東西流水，終解兩相逢。淺情終似，行雲無定，猶到夢魂中。可憐人意，薄於雲水，佳會更難重。細想從來，斷腸多處，不與者番同。
少年遊
作者：晏幾道
朝代：宋

雕樑燕去，裁詩寄遠，庭院舊風流。黃花醉了，碧梧題罷，閒臥對高秋。繁雲破後，分明素月，涼影掛金鉤。有人凝澹倚西樓。新樣兩眉愁。
少年遊
作者：晏幾道
朝代：宋

西樓別後，風高露冷，無奈月分明。飛鴻影裡，搗衣砧外，總是玉關情。王孫此際，山重水遠，何處賦西征。金閨魂夢枉丁寧。尋盡短長亭。
愁倚闌令·春光好
作者：晏幾道
朝代：宋

花陰月，柳梢鶯。近清明。長恨去年今夜雨，灑離亭。枕上懷遠詩成。紅箋紙、小砑吳綾。寄與徵人教念遠，莫無情。
愁倚闌令·春光好
作者：晏幾道
朝代：宋

春羅薄，酒醒寒。夢初殘。敧枕片時雲雨事，已關山。樓上斜日闌干。樓前路、曾試雕鞍。拼卻一襟懷遠淚，倚闌看。
愁倚闌令·春光好
作者：晏幾道
朝代：宋

憑江閣，看煙鴻。恨春濃。還有當年聞笛淚，灑東風。時候草綠花紅。斜陽外、遠水溶溶。渾似阿蓮雙枕畔，畫屏中。
慶春時
作者：晏幾道
朝代：宋

梅梢已有，春來音信，風意猶寒。南樓暮雪，無人共賞，閒卻玉闌干。殷勤今夜，涼月還似眉彎。尊前為把，桃根麗曲，重倚四弦看。
慶春時
作者：晏幾道
朝代：宋

倚天樓殿，昇平風月，彩仗春移。鸞絲鳳竹，長生調裡，迎得翠輿歸。雕鞍遊罷，何處還有心期。濃燻翠被，深停畫燭，人約月西時。
撲蝴蝶
作者：晏幾道
朝代：宋

風梢雨葉，綠遍江南岸。思歸倦客，尋芳來最晚。酒邊紅日初長，陌上飛花正滿。淒涼數聲弦管。怨春短。玉人應在，明月樓中畫眉懶。魚箋錦字，多時音信斷。恨如去水空長，事與行雲漸遠。羅衾舊香餘暖。
望仙樓·胡搗練
作者：晏幾道
朝代：宋

小春花信日邊來，未上江樓先坼。今歲東君訊息。還自南枝得。素衣染盡天香，玉酒添成國色。一自故溪疏隔。腸斷長相憶。
河滿子
作者：晏幾道
朝代：宋

綠綺琴中心事，齊紈扇上時光。五陵年少渾薄倖，輕如曲水飄香。夜夜魂消夢峽，年年淚盡啼湘。歸雁行邊遠字，驚鸞舞處離腸。蕙樓多少鉛華在，從來錯倚紅妝。可羨鄰姬十五，金釵早嫁王昌。
河滿子
作者：晏幾道
朝代：宋

對鏡偷勻玉箸，揹人學寫銀鉤。系誰紅豆羅帶角，心情正著春遊。那日楊花陌上，多時杏子牆頭。眼底關山無奈，夢中雲雨空休。問看幾許憐才意，兩蛾藏盡離愁。難拼此迴腸斷，終須鎖定紅樓。
清平樂
作者：晏幾道
朝代：宋

鶯來燕去。宋玉牆東路。草草幽歡能幾度。便有系人心處。碧天秋月無端。別來長照關山。一點懨懨誰會，依前憑暖闌干。
清平樂
作者：晏幾道
朝代：宋

雙紋彩袖。笑捧金船酒。嬌妙如花輕似柳。勸客千春長壽。豔歌更倚疏弦。有情須醉尊前。恰是可憐時候，玉嬌今夜初圓。
清平樂
作者：晏幾道
朝代：宋

春雲綠處。又見歸鴻去。側帽風前花滿路。冶葉倡條情緒。紅樓桂酒新開。曾攜翠袖同來。醉弄影娥池水，短簫吹落殘梅。
清平樂
作者：晏幾道
朝代：宋

暫來還去。輕似風頭絮。縱得相逢留不住。何況相逢無處。去時約略黃昏。月華卻到朱門。別後幾番明月，素娥應是消魂。
清平樂
作者：晏幾道
朝代：宋

沈思暗記。幾許無憑事。菊靨開殘秋少味。閒卻畫闌風意。夢雲歸處難尋。微涼暗入香襟。猶恨那回庭院，依前月淺燈深。
清平樂
作者：晏幾道
朝代：宋

波紋碧皺。曲水清明後。折得疏梅香滿袖。暗喜春紅依舊。歸來紫陌東頭。金釵換酒消愁。柳影深深細路，花梢小小層樓。
清平樂
作者：晏幾道
朝代：宋

煙輕雨小。紫陌香塵少。謝客池塘生綠草。一夜紅梅先老。旋題羅帶新詩。重尋楊柳佳期。強半春寒去後，幾番花信來時。
清平樂
作者：晏幾道
朝代：宋

留人不住。醉解蘭舟去。一棹碧濤春水路。過盡曉鶯啼處。渡頭楊柳青青。枝枝葉葉離情。此後錦書休寄，畫樓雲雨無憑。
清平樂
作者：晏幾道
朝代：宋

笙歌宛轉。臺上吳王宴。宮女如花倚春殿。舞綻縷金衣線。酒闌畫燭低迷。彩鴛驚起雙棲。月底三千繡戶，雲間十二瓊梯。
清平樂
作者：晏幾道
朝代：宋

紅英落盡。未有相逢信。可恨流年凋綠鬢。睡得春酲欲醒。鈿箏曾醉西樓。朱弦玉指梁州。曲罷翠簾高卷，幾回新月如鉤。
清平樂
作者：晏幾道
朝代：宋

蓮開欲遍。一夜秋聲轉。殘綠斷紅香片片。長是西風堪怨。莫愁家住溪邊。採蓮心事年年。誰管水流花謝，月明昨夜蘭船。
清平樂
作者：晏幾道
朝代：宋

蕙心堪怨。也逐春風轉。丹杏牆東當日見。幽會綠窗題遍。眼中前事分明。可憐如夢難憑。都把舊時薄倖，只消今日無情。
清平樂
作者：晏幾道
朝代：宋

西池菸草。恨不尋芳早。滿路落花紅不掃。春色漸隨人老。遠山眉黛嬌長。清歌細逐霞觴。正在十洲殘夢，水心宮殿斜陽。
清平樂
作者：晏幾道
朝代：宋

心期休問。只有尊前分。勾引行人添別恨。因是語低香近。勸人滿酌金鍾。清歌唱徹還重。莫道後期無定，夢魂猶有相逢。
清平樂
作者：晏幾道
朝代：宋

寒催酒醒。曉陌飛霜定。背照畫簾殘燭影。斜月光中人靜。錦衣才子西征。萬重雲水初程。翠黛倚門相送，鸞腸斷處離聲。
清平樂
作者：晏幾道
朝代：宋

可憐嬌小。掌上承恩早。把鏡不知人易老。欲佔朱顏長好。畫堂秋月佳期。藏鉤賭酒歸遲。紅燭淚前低語，綠箋花裡新詞。
清平樂
作者：晏幾道
朝代：宋

么弦寫意。意密絃聲碎。書得鳳箋無限事。猶恨春心難寄。臥聽疏雨梧桐。雨餘淡月朦朧。一夜夢魂何處，那回楊葉樓中。
清平樂
作者：晏幾道
朝代：宋

千花百草。送得春歸了。拾蕊人稀紅漸少。葉底杏青梅小。小瓊閒抱琵琶。雪香微透輕紗。正好一枝嬌豔，當筵獨佔韶華。
燕歸梁
作者：晏幾道
朝代：宋

蓮葉雨，蓼花風。秋恨幾枝紅。遠煙收盡水溶溶。飛雁碧雲中。衷腸事。魚箋字。情緒年年相似。憑高雙袖晚寒濃。人在月橋東。
破陣子
作者：晏幾道
朝代：宋

柳下笙歌庭院，花間姊妹鞦韆。記得春樓當日事，寫向紅窗夜月前。憑誰寄小蓮。絳蠟等閒陪淚，吳蠶到了纏綿。綠鬢能供多少恨，未肯無情比斷絃。今年老去年。
胡搗練
作者：晏幾道
朝代：宋

小亭初報一枝梅，惹起江南歸興。遙想玉溪風景，水漾橫斜影。異香直到醉鄉中，醉後還因香醒。好是玉容相併。人與花爭瑩。
臨江仙
作者：晏幾道
朝代：宋

鬥草階前初見，穿針樓上曾逢。羅裙香露玉釵風。靚妝眉沁綠，羞臉粉生紅。流水便隨春遠，行雲終與誰同。酒醒長恨錦屏空。相尋夢裡路，飛雨落花中。
臨江仙
作者：晏幾道
朝代：宋

長愛碧闌干影，芙蓉秋水開時。臉紅凝露學嬌啼。霞觴燻冷豔，雲髻嫋纖枝。煙雨依前時候，霜叢如舊芳菲。與誰同醉採香歸。去年花下客，今似蝶分飛。
臨江仙
作者：晏幾道
朝代：宋

身外閒愁空滿，眼中歡事常稀。明年應賦送君詩。細從今夜數，相會幾多時。淺酒欲邀誰勸，深情惟有君知。東溪春近好同歸。柳垂江上影，梅謝雪中枝。
臨江仙
作者：晏幾道
朝代：宋

淺淺餘寒春半，雪消蕙草初長。煙迷柳岸舊池塘。風吹梅蕊鬧，雨細杏花香。月墮枝頭歡意，從前虛夢高唐，覺來何處放思量。如今不是夢，真個到伊行。
臨江仙
作者：晏幾道
朝代：宋

淡水三年歡意，危弦幾夜離情。曉霜紅葉舞歸程。客情今古道，秋夢短長亭。淥酒尊前清淚，陽關疊裡離聲。少陵詩思舊才名。雲鴻相約處，煙霧九重城。
臨江仙
作者：晏幾道
朝代：宋

旖旎仙花解語，輕盈春柳能眠。玉樓深處綺窗前。夢迴芳草夜，歌罷落梅天。瀋水濃燻繡被，流霞淺酌金船。綠嬌紅小正堪憐。莫如雲易散，須似月頻圓。
臨江仙
作者：晏幾道
朝代：宋

夢後樓臺高鎖，酒醒簾幕低垂。去年春恨卻來時。落花人獨立，微雨燕雙飛。記得小蘋初見，兩重心字羅衣。琵琶弦上說相思。當時明月在，曾照彩雲歸。
訴衷情
作者：晏幾道
朝代：宋

長因蕙草記羅裙。綠腰瀋水燻。闌干曲處人靜，曾共倚黃昏。風有韻，月無痕。暗消魂。擬將幽恨，試寫殘花，寄與朝雲。
訴衷情
作者：晏幾道
朝代：宋

都人離恨滿歌筵。清唱倚危弦。星屏別後千里，更見是何年。驄騎穩，繡衣鮮。欲朝天。北人歡笑，南國悲涼，迎送金鞭。
訴衷情
作者：晏幾道
朝代：宋

種花人自蕊宮來。牽衣問小梅。今年芳意何似，應向舊枝開。憑寄語，謝瑤臺。客無才。粉香傳信，玉盞開筵，莫待春回。
訴衷情
作者：晏幾道
朝代：宋

小梅風韻最妖嬈。開處雪初消。南枝欲附春信，長恨隴人遙。閒記憶，舊江皋。路迢迢。暗香浮動，疏影橫斜，幾處溪橋。
訴衷情
作者：晏幾道
朝代：宋

御紗新制石榴裙。沈香慢火燻。越羅雙帶宮樣，飛鷺碧波紋。隨錦字，疊香痕。寄文君。系來花下，解向尊前，誰伴朝雲。
訴衷情
作者：晏幾道
朝代：宋

憑觴靜憶去年秋，桐落故溪頭。詩成自寫紅葉，和恨寄東流。人脈脈，水悠悠。幾多愁。雁書不到，蝶夢無憑，漫倚高樓。
訴衷情
作者：晏幾道
朝代：宋

淨揩妝臉淺勻眉。衫子素梅兒。苦無心緒梳洗，閒淡也相宜。雲態度，柳腰肢。入相思。夜來月底，今日尊前，未當佳期。
訴衷情
作者：晏幾道
朝代：宋

渚蓮霜曉墜殘紅。依約舊秋同。玉人團扇恩淺，一意恨西風。雲去住，月朦朧。夜寒濃。此時還是，淚墨書成，未有歸鴻。
長相思
作者：晏幾道
朝代：宋

長相思。長相思。若問相思甚了期。除非相見時。長相思。長相思。欲把相思說似誰。淺情人不知。